3D pantaila handitik txikira - Elhuyar Aldizkaria\nHasiera » Mundu digitala » 3D pantaila handitik txikira\n3D pantaila handitik txikira\nAurreko zenbakian aipatu genizuen nola ordenagailuetako sarrera-interfazeetan azken bi hamarkadetan ia berrikuntzarik izan ez den arren, agian aldaketak datozela bideo-jokoen industriaren eskutik. Zenbaki honetan, irteera-interfazeetan gertatzen ari den beste aldaketa handi baten berri emango dizuegu: 3D pantailak. Izan ere, hainbat gailu mugikorretan hasi dira horrelakoak integratzen.\n2011/07/01 | Leturia Azkarate, Igor | Informatikaria eta ikertzailea\n(Argazkia: © iStockphoto.com/MENNOVANDIJK)\nIrudi batean edo pantaila batean, hau da, laua den edozein elementutan, bi dimentsio daude. Baina benetako bizitzan hiru dimentsiotan ikusten ditugu gauzak: sakonera ere hautematen dugu; hau da, gauza batzuk gugandik hurbilago eta beste batzuk urrutiago daudela nabaritzen dugu.\nSentsazio hori elkarrengandik apur bat aldenduta dauden bi begiei esker lortzen dugu. Gauza bat guregandik zenbat eta hurbilago egon, orduan eta irudi ezberdinagoa jasoko du begi bakoitzak; aldiz, urruti dauden gauzen irudi berdina jasoko dute bi begiek. Bi begietatik jasotako informazio hori gure burmuinak prozesatzen du, eta sakonerako kokapenaren ideia jasotzen dugu.\n3D teknologia zineman\nEsan bezala, pantaila edo irudi batean dauden gauzen sakonera ezin dugu hauteman, laua delako eta bertako guztia distantzia berera dagoelako. Hala ere, zinearen industria aspalditik ari da filmetan errealismoa lortzeko, hirugarren dimentsio hori (3D) sentiarazi nahian. Horretarako erabilitako teknologia urteetan aldatuz eta hobetuz joan bada ere, finean gure ikusmenaren mekanismoa errepikatzean datza: gutxi gorabehera begien distantzia berera banatuta dauden bi kamerekin grabatzen da filma, eta gero begi bakoitzari kamera bakoitzaren irudia helarazten zaio. Teknologia estereoskopikoa deritzo horri.\nHasieran, kolore-iragazkien bidez egiten zen. Kamera bakoitzak hartutako irudiak kolore-iragazki batzuetatik pasatzen ziren (bata gorritik eta bestea urdinetik), gero bien batura den irudi bakarra proiektatu, eta ikusleak iragazki gorri eta urdineko betaurrekoak jartzen zituen, begi bakoitzari zegokion irudia soilik iristeko. 3D efektua lortzen zen, baina ez oso txukuna, eta koloreen errealismoaren kaltetan. Teknologia horri anaglifo-irudien teknologia deritzo.\nAzken urteetan, baina, beste teknologia batzuk erabiltzen hasi dira, efektu nabarmen hobea lortzen dutenak, eta asko zabaldu dira 3D filmak eta zinemak (berriki, baita 3D telebistak ere). Teknologia horietako erabilienak bi dira: eklipse-sistemak eta, batez ere, polarizazio-sistemak.\nEklipse-sistemek gure irudiak hautemateko abiadurarekin jokatzen dute. Gure begiek 24 irudi hautematen dituztenez segundoko, metodo horrek segundoko 48 irudi emititzen ditu pantailara, bi kamerek hartutako irudiak tartekatuta. Betaurrekoak proiektagailuarekin sinkronizatuta daude, eta begi bakoitzaren kristala "ilundu" egiten dute txandaka. Sistema horren desabantaila da betaurrekoek bateriak behar dituztela eta sinkronizazio-sistema behar dela.\nPolarizazio-sistemetan (hau da gehien erabiltzen dena gaur egungo zinemetan), kamera bakoitzak hartutako irudia norabide jakin batean polarizatutako argiz proiektatzen da, eta betaurrekoetako kristal bakoitzak norabide jakin batean polarizatutako argia soilik uzten du pasatzen; horrela, begi bakoitzak soilik kamera baten irudia ikustea lortzen da.\nZinemako pantailetan eta telebistetan, ezinezkoa da betaurrekorik gabe ikusle guztien begi bakoitzera irudi ezberdina bidaltzea. Aldiz, ordenagailu-pantailaren aurrean pertsona bakarra izan ohi da, eta normalean angelu eta distantzia bertsuan kokatuta. Beraz, erabilera horretarako pantaila autoestereoskopikoak egitea posible da (pantailaren beraren elementu optiko eta elektronikoen bidez lortzen da 3D efektua, eta ez betaurrekoen bidez).\nBegi bakoitzari irudi ezberdin bat ikusarazteko, bakoitzak angelu ezberdin batetik ikusiko duela eta angelu hori beti antzekoa dela baliatzen da, eta pixel baten zabalerako hesi bertikal paraleloak edo lente ganbilak jartzen dira pantailari itsatsita. Horrelako sistema bat erabiltzen duen gailurik ezagunena Nintendo 3DS kontsola da, aurtengo neguan atera dena.\nGailu mugikorren pantailetan paralaje-hesiak edo lente ganbilak erabilita lor daiteke begi bakoitzak irudi ezberdin bat ikustea. Horrela lortzen da 3D efektua. Arg.: CMGLEE/Creative Commons/aitortu eta partekatu baimen beraren arabera.\n3D gailu mugikorretan\nBaina bestelako gailuetan ere gero eta gehiago ikusiko ditugu. Berriki LG-k Optimus 3D smartphone a atera du, aipatu ditugunak bezalako 3D pantaila duena. Baina ez du ikusteko soilik balio: bi kamera ditu, gutxi gorabehera begien arteko distantziara banatuta; hala, hiru dimentsioko argazkiak atera eta bideoak graba ditzakegu. Eta ziurrenik, mugikor, tablet a, ordenagailu eramangarri eta horrelako asko aterako dira hurrengo hilabeteetan, 3D pantaila eta grabagailuekin. Beste modelo 3D pantailadun batzuk ere atera dira, baina bi kamerak gabe, edo bi kameradunak, baina 3D pantailarik gabe (LG-ren beraren Optimus Pad tablet a, adibidez); beraz kontuz ibili behar da 3D izenaz saltzen digutenarekin...\nIkusi behar uneko moda batetik harago doan joera hau, batek baino gehiagok pentsatuko baitu ez duela erabilera praktikorik... Nik behintzat oso praktikoa deritzot AEBko Ipar Carolinako ikertzaile batzuek egin duten 3D bideokonferentziaren demoari. 3D pantailak eta aurreko hilabetean aurkeztu genizuena bezalako Kinect gailuak erabiliz egin dute demoa: elkarrizketaren alde batean, lau Kinect dituzte gelan banatuta, eta gela horren 3D modelizatua egitea ahalbidetzen du horrek; beste aldean, hartzailearen begien jarraipena egiten duen beste Kinect bat, eta pertsona horri beste gelaren irudikapena erakutsiko zaio 3D pantaila batean, baina bere mugimenduen araberako ikuspegitik, benetan gelan mugituko balitz bezala. Eta agian ez naiz ni bakarra horri praktikotasuna ikusi diona; agian horregatik erosi du Microsoftek, Kinecten jabeak, Skype bideokonferentzia-konpainia... "Konspiranoikoegia"? Ikusiko dugu!


Pintxo-poteo ederra lagun-giroan – Egizu elkartea\nPintxo-poteo ederra lagun-giroan\nEpaimahaikide saltseroak topatu genituen bidean\nJoan den asteburuan Getxoko Udalak antolatutako II. “GetxOn egin” pintxo-lehiaketa izan da, euskararen jardunaldien barruan. Areeta eta Erromon 11 tabernak hartu zuten parte eta Algortan eta Andra Marin, berriz, 22k. Txapelketa honetan, pintxorik onenak saritzeaz gain, euskara ere kontuan hartzen da: taberna barruko kartelak, euskal musika, zerbitzarien hizkuntza eta jarrera…\nBerbalagun batzuk batu ginen larunbat eguerdian Algortako taberna batzuk bisitatzeko eta pintxoetako batzuk dastatzeko. Giro ederrean ibili ginen berbalagun gazte eta beteranoak, itsas-kirikiñoak, guakamolea eta “nor-nori-nork” bezalako pintxoak probatzen, besteak beste.\nZorionak parte-hartzaile eta dastatzaile guztioi, eta datorren urtean gehiago eta hobeto!\nrozio2010-12-22T09:49:29+01:002010-12-22|berbalagunok, egizu, irteerak, kultur jarduerak, kultura|0 Comments


Atlantik 1050 proiektuak askatu du txikota | Etxepare Euskal Institutua\nAtlantik 1050 proiektuak askatu du txikota\n#ScotlandGoesBasque ekimenaren hurrengo mugarrietako bat izango da Euskal Herriko eta Eskoziako dantza tradizionalak uztartuko dituen Atlantik 1050 kaleko ikuskizuna. Etxepare Euskal Institutuak, Errenteriako Atlantikaldiak eta Dance Base-ek, Eskoziako Dantza Zentro Nazionalak sustatutako proiektua da.\nEkimenaren zuzendari artistiko Jen Wren eta musika zuzendari Amy Geddes eskoziarrak, Ereintza Dantza Taldearen izenean euskal dantza zein musika tradizionalean aholkulari duten Alain Mayarekin lan egiteko Euskal Herrian direla aprobetxatuz, hedabideei aurkeztu zaie Atlantik 1050. Aurkezpenean izan dira Bingen Zupiria, Eusko Jaurlaritzako Kultura eta Hizkuntza Politikako sailburua; Irene Larraza, Etxepare Euskal Institutuko zuzendaria; Julen Mendoza, Errenteriako jarduneko alkatea; Iker Tolosa, Atlantikaldiaren zuzendaria eta ekimenaren arduradun artistiko Jen Wren, Amy Geddes eta Alain Maya.\nItsasoa Eskozia eta Euskal Herriaren arteko lotura izan da mendeetan eta ikuskizun honek ere kostaldetik kostalderako bidaia egingo du: Edinburgon eta Errenterian sortu, garatu eta aurkeztuko da. Itsasoz 1050 milia dira horien arteko distantzia eta horregatik bihurtu da Atlantik 1050 Basque-Scottish Traditional Dance izenez sortu zena.\nLan taldea osatzeko, Dance Basek Jen Wren koreografoa eta Amy Geddes musikaria hautatu zituen zuzendari artistiko eta musika zuzendari; eskoziar dantzariak aukeratzeko, deialdia luzatu dute eta dantza tradizionaletan trebatutako 16 eta 25 urte bitarteko gazteen artean hautatuko dituzte. Euskal partaideei dagokienez, Atlantikaldiak Errenteriako Ereintza Dantza Taldeari enkargua egin eta horrek bere kide Alain Maya dantzari eta koreografoa izendatu du proiektuaren zuzendari artistikoaren zein musika zuzendariaren aholkulari, euskal dantza eta musika tradizionalaren alorrean. Berak osatuko du euskal dantzari taldea: “Ereintza dantza taldea oinarri hartuta Euskal Herriko txoko askotako dantzariak elkartuko ditugu” esan du Alain Mayak aurkezpenean. Ikuskizuna musikaz jantziko duten bi musikariak ere euskaldunak izango dira.\nJen Wren eta Amy Geddes Euskal Herrian lanean ari dira egunotan. Egonaldi horri buruz Alain Mayak esan du lehenengo helburua Jen eta Amy euskal kulturaz hornitzea izango dela. Uztailaren 22tik 26ra Alain Maya Eskozian izango da, Jen, Amy eta bertako dantzariekin muntaia osotzeko. Egingo duten lanaren harira, Jen Wrenek zera adierazi du aurkezpenean: “Badira antzerako diruditen hainbat erritmo eta mugimendu, baina erabat ezberdina izango den zerbait sortuko dugu”. Eta Alain Mayak honakoa gaineratu du: “Sorkuntza prozesuan bi hitz klabe azpimarratuko nituzke: harremana eta komunikazioa. Harremana, bi kulturen arteko zubia delako proiektua; eta komunikazioa, dantza delako gure lengoaia”. Lan prozesuaren emaitza Edinburgon eszenaratuko da estreinakoz, Fringe-n, abuztuaren 9an, eta irailaren 22an Atlantik 1050 Euskal Herrira itzuliko da, Errenteriako Atlantikaldira, hain zuzen.


azaroa | 2016 | Euskadiko Familia Empresaren Elkartea\nazaroa 29, 2016 abendua 6, 2016 adminaefame\nAzaroak 30, asteazkena, Kimuaren Aurkezpen Ekitaldia izan genuen 19:30etan Bilboko Ercilla Hotelean.\nAefamek Deloitterekin batera antolaturiko ekitaldiak Familia Enpresaren hurrengo belaunaldia eta trantsizioa ondo egitearen garratzia izan zituen hizpide.\nEkitaldian Juan Suárez, Aristocrazyren sortzailea eta arduraduna, izan genuen gure artean eta berarekin Familia Enpresa nola ikusten dugun eta gure erronkak elkarbanatuko genituen.\nJuan Suárez, Joyería Suarez Familia Enpresaren kidea eta ibilbide ikusgarria duen gaztea da. Duela gutxi, Marie Claire Moda Saria jaso egin du.\nBestalde, ekitaldian baita Deloittek egindako Next Generation estudioa aurkeztu zen. Estudio hau etorkizunean familia enpresen arduradun izango diren 100 gazteei egindako elkarrizketetan oinarritzen da. Familia Enpresa nola bideratuko duten eta kudeatuko duten azaltzen duen informazioa ematen digu.\nKimuako Presidentea den Nuria Lekueren hitzaldia.\nKimuako kideetariko batzuk, Juan Suarez eta Kantabriako eta Aragoiko Forumen lagunekin batera.\nEuropako Familia Enpresaren Barometroaren aurkezpena\nAzaroak 18, ostirala, Aefamek KPMGrekin batera antolaturiko ekitaldi bat izan genuen Kutxabankek Donostiko Arrasate kalean duen bulegoan. Javier Larrañaga, Gipuzkoako Foru Aldundiko Ogasun eta Finantzaketa Ahalduna, bertan egon zen eta parte hartuko zuen.\nEstudioak aurkeztu ostean Uvescoren Presidentea eta Aefameren Juntako kidea den José Ramón Fernández de Barrena eta Jabier Larrañaga, Gipuzkoako Foru Aldundiko Ogasun eta Finantza Diputatuaren artean elkarrizketa bat egon zen. Haien iritzia eman zuten ikerketek dioten informazioari buruz.\nMahai-inguruaren momentuetariko bat\nEkitaldiaren atal desberdinetan parte hartutako pertsonen irudia\nEkarpenak eta Bizipenak Familia Enpresan\nazaroa 15, 2016 azaroa 17, 2016 adminaefame\nºUrriak 28, Azkuna Zentroko Bastida Aretoan Aefamek antolaturiko eta Kutxabankek eta El Correok babestutako ekitaldia ospatu zen. Ekitaldiak honako izen hau izan zuen: Ekarpenak eta Bizipenak Familia Enpresan.\nEkitaldian Europako Familia Enpresaren Elkartearen Presidentea den eta Coca-Cola European Partnersen Adminiztrazio Kontseiluaren Kidea den Alfonso Líbano eta Uriach Familia Enpresa kataluniarraren kidea den eta The Rice & Co enpresaren sortzailea eta arduraduna den Pepe Quintero, aritu ziren hizlari bezala.\nEkitaldiak bi zati izan zituen. Lehenengo atalean, hizlari bakoitzak bere historio pertsonala kontatu zuen, bere ekarpena eta bere bizipenak Familia Enpresan. Bigarren atalean, hizlariak hizketan aritu ziren mahai-inguruan eta Familia Enpresarekiko ikuspen seniorra eta juniorra antzeman ahal izan genuen.\nAlfonso Libanoren hitzaldiaren momentuetariko bat.\nAlfonso Líbano eta Pepe Quintero mahai-inguruan Ana Barandiaran kazetariarekin batera


Herriko hondakinen kudeaketa - Berriak - Elduain\nHerriko hondakinen kudeaketa\nInprimatu Herriko hondakinen kudeaketa\nEdukiontzien leku aldaketa egingo da\nAurreko astean zabaldutako bandoan, besteak beste, jakinarazi zen, Corenso Tolosanaren aurrean dagoen errefusa ontzia lekuz aldatu eta aparkalekura eramateko erabakia hartu zuela Udalak. Erabaki hori herritar batzuk adierazitako kexa eta eskaeren ondorioz hartu zen, eta Corenso inguruan bizi diren herritarren aspaldiko kexei eta ezinegonari irtenbide bat aurkitu nahian.\nHerri bateko hondakinak kudeatzea ez da lan erraza eta herritarren partehartze aktiboa eskatzen du, hau da, norberak bere hondakinak modu arduratsuan eta jasangarrian kudeatzea, eta bere ingurua eta herri osoa garbi mantentzen saiatzea. Inori ez zaio gustatzen hondakin-ontziak bere etxe aurrean ikustea; gutxiago, herritar batzuk, ondokoari inolako errespeturik adierazi gabe, ontzi horietara edota lurrera edozer gauza botatzen dutela ikusten denean. Arduragabeko jokaera horrek ingurua zikindu, animaliak erakarri eta usain txarra zabaltzen du, herritarren ezinegona areagotuz.\nBando berri honen bidez, zera jakinarazi nahi da, adierazitako ontziaren lekualdaketa bertan behera utzi beharrean dela Udala, ustekabeko hainbat arrazoi tekniko direla medio. Gainera, aurkeztutako erreklamazio baten ondorioz, eta ondorengo txosten teknikoaren arabera, egun aparkalekuan dauden bi hondakin-ontziak (papera eta ontzi arinak) lekuz aldatzea derrigortua dagoela Udala.\nOndorioz, arazo honi bestelako irtenbide bat ematea tokatzen da, halabeharrez. Herritar guztien erosotasuna bermatu nahian eta ezinegonak handitzea saihestu asmoz, Udalak ondoko neurriak hartzea erabaki duela jakinarazten da:\nAzaroaren 16tik aurrea, herriko hainbat guneetan, errefusa botatzeko ontzi txikiak jarriko dira. Honek bermatuko du, herritar guztiak etxetik asko urrundu gabe, errefusa botatzeko aukera izatea.\nHerriko hainbat guneetan jarriko diren ontzi txiki hauek giltzarekin irekiko dira, ondorioz, Udalak esandako epean etxe bakoitzak bere guneko ontzia ireki ahal izateko, giltza jaso beharko du udaletxetik.\nAstean behin ontziak ikuskatuko dira, barrutik eta kanpotik. Zer nolako hondakina bota den edota zarraila egoera onean dagoen ikusteko.\nCorenso aurreko errefusa ontzi handia itxita egongo da, beraz, inork ezingo du bertara ezer bota.\nHautsitako sarrailen konponketa guneari dagokien etxeei kobratuko die Udalak.\nOntzietan behar ez den hondakina aurkitzen bada, dagokien etxei egoeraren berri emango die Udalak. Hala eta guztiz ere, egoera ez bada aldatzen, zaborbilketa zerbitzuaren tasan indarrean dagoen hobaria kenduko da dagokion etxeetan (%56).\nEgun herriko aparkalekuan dauden hondakin ontziak (papera eta ontzi arinak) herri sarrerako autobus geltokira eramango dira. Aldi berean, beira botatzeko ontzia ere kenduko da leku beretik, beraz, ordutik aurrera, beira botatzeko Corensora edo frontoi atzera joan beharko da.\nOntzi arinak eta papera jasotzeko gainontzeko ontzi handiak dauden tokian geratuko dira, hau da, Corenso aurrean eta Benta Berri ondoan. Bertara, dagokion hondakina bakarrik bota behar dela gogorarazten da.\nHartutako neurriak errespetatzea eta arduraz jokatzea norberaren esku dago, guztion bizikidetzaren hobe beharrez izango baita.\nBide batez, Udalak eskerrak eman nahi dizkie gai honekin zuzen jokatzen ari diren herritarrei, gehiengoa direlako. Eta orain arte gutxiago egin dutenari, saiatzeko eskatu nahi die, denon mesedeko izango da-eta.\nGARRANTZITSUA: Ontzi txikien giltzaren bila etortzeko egunak hauek izango dira:\n08:00etatik – 14:00etara\n08:00etatik – 14:00etara eta 18:00etatik – 20:00etara


Inkestas Rock Festibal 2013\n2013ko Inkestas Rock Festibal-eko kartela\nDate modified: 12/17/2019\nGABONETAKO PROGRAMA 2019 PROGRAMA DE NAVIDADES\nGabonetako AGENDA 2019-2020\nAGENDA de Navidad 2019-2020\nDate added: 12/11/2017\nDate modified: 12/26/2017\nGabonetako Ekintzak 2017-2018 Actividades Navidad\nDate modified: 09/03/2018\nEuskal Jaia 2018: Egitaraua / Programa\nDate modified: 07/27/2017\nSopelako Udalak uztaila eta abuztuan zehar antolatu dituen ekintzen agenda.\nAgenda de las actividades organizadas por el Ayuntamiento de Sopela durante los meses de julio y agosto\nOrrialdea 10-(e)tik 18-(e)ra\nLudoteka zerbitzuaz gozatu nahi dutenentzako aurreinskripzio epea zabaldu da gaur, uztailak 6 eta abuztuaren 31ra arte eman ahalko da izena (biak barne). Interesa dutenek Kurtzio Kultur Etxera hurbildu beharko dira, hurrengo ordutegian: astelehenetik ostiralera, 8:00etatik 15:00etara. Izena on line ere eman ahal izango da, egoitza elektronikoaren bitartez: ...\nIrekita E-Sports Txapelketako "Fifa 2020" eta "League of Legends" on line jokoetan izena emateko epea\nSopelako Udalak aire librean egingo diren hogei kultur hitzordu baino gehiagoz osatutako udako programa antolatu du\n“Sopela Uda Kalean” izena eman zaio programazioari, eta ekainaren 27tik abuztuaren 16ra egingo diren aire zabaleko hainbat jardueraz dago osatua: kontzertuak, antzerkia, zinema, magia, dantza, bakarrizketak, kalejirak eta haurrentzako hainbat ikuskizun eskainiko dira, guztiak osasun eta segurtasun neurrietara egokituak. Hitzorduetakoren batera joateko interesa duten sopeloztarrek gonbidapenak ohiko...\nSopelako Udalak kultur jardueretarako diru-laguntzen deialdi berria argitaratu du\nUdalak 36.200 euroko partida erabiliko du laguntza hauek abian jartzeko. Diru-laguntzaren eskaera aurkezteko epea ekainaren 23an (asteartea) irekiko da eta uztailaren 7an bukatuko da. Diru-laguntza berri horren bidez, Sopelako Udalaren helburua da Sopelako udalerrian kultur arloan egiten diren jarduerak finantzatzea 2020. urtean. Jarduera horiek egiten dituztenen funtzionamendu-gastuak...\n2020eko ekainaren 12a. Sopelako udalak ume eta gazteentzako “aisialdia etxean” egitasmoa antolatu du uda honetarako\n2020eko ekainaren 08a. Sopelako Informazio Puntua baita Larrabasterrako Turismo Bulegoa ere, zabalik gaurtik aurrera\n2020eko maiatzaren 15a. Sopelako jaiak bertan behera geratu dira\n2020eko apirilaren 17a. Kurtzio Kultur Etxea: martxoko ikuskizunen atzerapena


Herri programa eta lan taldea aurkeztu ditu EAJ-PNVk | El Diario Vasco\nBajo-debaHerri programa eta lan taldea aurkeztu ditu EAJ-PNVk\nHerri programa eta lan taldea aurkeztu ditu EAJ-PNVk\nIñaki Arregi, alkategaia erdian, Egibar eta lan talde osoaren babespean.\nAMAGOIA ZABALA MENDARO. Jueves, 16 mayo 2019, 00:14\nMaiatzak 26an izango diren udal hauteskundeetarako lan taldea eta herri programa aurkeztu zuen Mendaroko EAJ-PNVk astearte arratsaldean.\nIñaki Arregi alkategaia datozten lau urteetarako Mendaron gustatuko litzaieken lanari buruz aritu zen, landuko zituzten esparruak eta helburuei buruz batez ere.\n10 gai edo esparru nagusi lantzea nahiko lukete, Ongizatea, Kultura eta kirola, gaztedia, irisgarritasuna, herriko sarbidea, kaleen garbiketa, tokiko ekonomia, euskara, industria eta gobernuaren gardentasuna.\nIñaki Arregik bere lan talde osoarean babesa jaso zuen eta baita Joseba Egibarrena ere. Iñaki Arregik, lan taldea goraipatu zuen, talde lana ezinbestekotzat jo zuelarik.\nEkitaldira, alderdi politikoak eskualdean aurkeztu dituen alkategaiak hurbildu ziren eta Mendaroko herritarrak ere. Joseba Egibarrek Mendaroko EAJ-PNVri, babes osoa eskaintzeaz gain, Gipuzkoan aurrera eraman duten lanari buruz hitz egin zuen eta herri bakoitzeko lana, proiektu orokor baten zati bat adierazi zuen, zati bakoitzak bat egiten 'osotasuna' eraikitzen duelako.\nVuelven las visitas guiadas a la 'Ruta de los Dólmenes', el domingo 'Zein da euskal heroina' gaia jorratuko du Leyre Arrietak Historia Jardunaldietan


< Gure bideak aurkitzen | Bukatu da garizuma >\nBonbez eta gezurrez\nTestuak: Edorta Jimenez (egile eta koordinatzailea), Joseba Sarrionandia, Onintza Enbeita, Jon Lopategi, Xabier Amuriza, Eneritz Artetxe. Zuzendaritza eta dramaturgia: Carlos Panera. Koordinazioa: Eneritz Artetxe. Lekua: Gernika herria. Eguna: Apirilak 26.\nBonbez eta gezurrez txikitu eta erre zuten Gernika Francoren manupeko faxistek, eta bonbardaketaren urtemugan Gernika sutan herri-antzezlanaren lehen bertsioa kaleratu da, bertako udalaren eta hainbat elkarte eta herritarren partehartzearekin.\nArratsaldeko argiarekin hasi da antzezpena Merkurioren inguruko borobil txikian, Mola jeneralaren herra-mezu famatua eta Agirre lehendakariaren zin egitea bozgorailuetan entzuten zirela. Bertan bildutako ikusleek kabitu ezinik zebiltzan eta edozein lekutara igotzen saiatzen ziren, hobeto ikusteko ahaleginean. Emankizunak alboko lorategietan jarraitu du, txistulariek, txalapartariek eta dantzariek leku hartan hil zirenei egindako omenaldiarekin —hantxe zegoen-eta garai hartako merkatu-gunea—, eta emakume talde batek irrintzi segida hunkigarria bota du euren omenez.\nOtxandio eta Durango ahaztu barik, Gernikan hildakoen izen batzuk ume pare batek irakurri ostean, oinezko kaleetatik ibili da segizioa eta orduan hartu du dramaturgiak bere dentsitaterik handiena, jantzien, makillajearen eta argiztapen diskretuari esker, gure oroimenean iltzatuta geratu diren herritarren irudi izoztuek kalean gorpu geratu direnean, eta erakusleiho batetik okindegiko ahizpa bien irudia sortu denean. Jarraian, gaur egungo merkatu alboko monumentuan hiru gizarte-talde agertu dira: lehenik, Lumoko baserritar bikote batek euren bizipena ekarri du gogora; bigarrenik, gorriz jantzitako suhiltzaileak eskailera batetik abestu du orduko beharraren nekea; eta hirugarrenik, gudari talde batek gogoratu digu Francok gurean egin zuena Afrikan egin zuela arinago, Sarrionandiak bere azken liburuan hain argi azaldu duen lez.\nHerritar izoztuak ostera ere agertu dira Santa Maria kaleko udal-eraikineko leihoetatik su eta ke artean, kalean zegoen abesbatzaren laguntzaz, eta ikusle askok ere abestu dituzte kantetako hitzek, euren artean banatu diren liburuxka oroigarriei esker. Gaua bazetorrela amaitu da dena Foru plazan, Kantuz ehortz nazaten kanta herrikoia abestuz, herri kantak —Santa Ageda, Marijesiak...— izan direlako oraingo hitz gehienen partitura, eta Gernika sutan honek, antzezpenarekin batera, omenaldi baten zeremonia izaera ere hartu du, Gernikako herritarren lan eta babesari esker.


"UPNri sarri esan zaio euskararen kontra dagoela; ez da egia" - Nafarroako Hitza “UPNri sarri esan zaio euskararen kontra dagoela; ez da egia” – Nafarroako Hitza\n“UPNri sarri esan zaio euskararen kontra dagoela; ez da egia”\n2016, otsailak 12 Elkarrizketak 1284\n“Normaltasun osoz” hartzen du Cristina Altunak (Ultzama, 1984) UPNri legealdian egokitu zaion tokia. Gobernu aldaketa “ariketa demokratikoa” izan dela dio, eta, are, UPNrentzat “aukera” ere izan daitekeela uste du; “gauza batzuk hobetzeko” aukera, hain justu.\nZertan zenbiltzan parlamentuan sartu aurretik?\nKazetaria nintzen, eta lan batzuk egiten nenbilen, kazetari gisa. Navarra Capitalen egon nintzen, eta, aurretik, irratian, Madrilen batez ere… Langabezia eta aldi baterako lanak uztartuz ibili naiz.\nZergatik erabaki zenuen politikarako jauzia egitea?\nUstekabeko egoera sortu zitzaidan; ez nuen espero, baina asko pentsatu eta gero zerbait eskain nezakeela ikusi nuen, eta erabaki nuen pauso hori ematea. Konbentzituta egindako prozesu bat izan zen.\nAlde handirik al da komunikaziotik politikara?\nKazetariak ohituta gaude batzorde eta osoko bilkuretan lantzen diren gaiak jarraitzera, eta, alde horretatik, banekien zer aurkituko nuen. Baina egia da atzetik dagoen lana ezberdina dela; batzuekin eta besteekin bilerak egin behar izaten ditugu besteen ikuspuntua ezagutu eta ulertzeko. Batez ere, atzeko lan horretan ikusi dut aldea, baina, tira, elkarrizketa asko ere izaten ditugu, eta hori kazetariok ikasita daukagu.\nUPNk boterea galdu duen legealdian sartu zara parlamentari. Espero zenuen egoera hau?\nIkusten zen Nafarroako egoera oso tenkatua zegoela, eta gerta zitekeen. Hala onartzen dugu. Egoerari normaltasun osoz aurre egiten diogu; hau demokrazia bat da, eta demokrazian gertatzen da batzuetan gobernuan egotea eta beste batzuetan oposizioan. Gure lana da gauzak ahalik eta hobekien egitea, eta horretan gabiltza.\nUPNk galtzen jakin izan du?\nDena ikasi behar da. Egia da azkeneko urteetan gobernuaren aldean egon dela UPN, eta, denok bezala, ikasteko prozesua behar du orain. Baina nik normaltasun osoz ikusten dut, eta pentsatzen dut azkenean lana ongi egiten denean denen onurarako dela; horretan ari gara.\nAutokritikarik egin al duzue?\nProzesu horretan gara. Apirilean izango da UPNren kongresua: alderdi politikoak duen hausnarketa une bat da, eta aztertu beharko dira alderdiaren irudia eta egitura. Aldatzeko aukera egongo da, eta, batez ere, denboretara moldatzeko aukera. Bizitzan ezin zaitezke geldirik egon; denok egiten dugu aurrera, eta hainbat gaitan hori garrantzitsua da.\nBaina, politikoki, aztertu ote da zeintzuk izan diren botere galera ekarri duten arrazoiak?\nNi ez nabil hausnarketa horietan, oraingoz ez naizelako alderdiaren parte. Prozesu hori irekita dago; gauza asko ari dira pentsatzen, eta gai asko ari dira jartzen mahai gainean. Hurrengo hilabeteetan joango dira azaleratzen.\nArrakalarik sortu al dute UPNn 2015eko maiatzeko emaitzek?\nSendo ikusten dut alderdia, baina, dena den, egunerokoan ikusi beharrekoa da hori, lan publikoan erakusten dena. Oraingoz sendo ikusten dut, eta egiten ari den hausnarketa prozesuan zintzotasuna ikusten ari naiz.\nSei hilabeteko jarduna bete du Nafarroako Gobernuak. Nola ikusi duzu?\nGustatuko litzaidake sei hil hauetan beste gai batzuei buruz hitz egin izana. Ekonomia arloan ez dira gai asko landu. Joan den astean izan genuen enpleguari buruzko bilkura, azkenean; haren falta sumatzen genuen. Arlo sozialean behar asko daude, eta gobernuaren kudeaketan ez dut hori islatuta ikusi. Beste gauza batzuei buruz hitz egin da, eta beste gauza batzuei eman zaie lehentasuna.\nEuskararekin lotutako eztabaidak baliatu ditu oposizioak gobernua kritikatzeko. Zuri, euskaldun gisa, zer iruditu zaizkizu ika-mika horiek?\nBatez ere hezkuntzaren arloan ikusi dut eztabaida. Askotan, gai horiek ukitzen direnean eta beste interpretazio bat ematen duzunean, badirudi euskararen kontra ari zarela, eta nik ez dut horrela ikusten. Hezkuntzako lan eskaintza atera zenean, lanpostuen %30 gazteleraz eskaini ziren, eta %70 euskaraz. Berdintasuna eskatzen dugu arlo horretan, eta zentzuz jokatzea. Batetik, ikusten delako Nafarroako irakasleen gaitasuna ez dela deialdi horretan islatzen, eta, ondorioz, gerta liteke hemengo irakasleek beste erkidego batzuetan bilatzea hemen ez duten lana. Berdintasuna eskatzen dugu. Hori bai, argi utzi nahi dut euskarazko lanpostuak defendatzen ditugula, noski, gaztelerazkoak eta PAI ereduarenak defendatzen ditugun bezala. Nire kasuan ikusi dut: lana bilatzeko garaian euskaraz jakinik ere askotan eskatu didate ingelesezko titulua. Enpresa askok ere nazioartekotzera jo dute, eta, ondorioz, asko ari dira ingelesa eskatzen. Formakuntza handiko jendeak agian ezin du lanpostu horietara jo, ingeles titulurik ez duelako. Behar hori ikusita, behar horri erantzuna ematea nahi dugu.\nEuskalgintzak sarri salatu izan du UPNren hizkuntz politikak euskaldunak diskriminatu dituela. Zu diskriminatua sentitu al zara inoiz?\nLankideekin ez naiz inoiz horrela sentitu, eta nire inguruan ohitura dut euskaraz hitz egiteko, bai etxean eta bai lagunekin. Diskriminazio hori ez dut inoiz izan. Agian, askok horretara jotzen dute, euskara kalean ez dagoen lekuetan hura bultzatzeko lana egin ez izana horrela ulertu dutelako, baina ni ez naiz inoiz horrela sentitu, eta gaur egun ere euskaraz hitz egiteko ohitura dut, normaltasun eta askatasun osoz.\nOposizioan da UPN. Parentesi bat da, ala aro baten amaiera?\nUste dut horrelako egoerak aukerak direla. Demokrazia baten barruan normalak dira halako aldaketak; ikuspuntu guztiak ezagutzeko balio du, eta hori ona da; ariketa demokratikoa da. Hausnarketa ariketa bat egiteko ere ongi etor dakiguke; batez ere, gauza batzuk hobetzeko, egia baita gauza batzuetan erantzun hobeak eman ditzakegula. Jende askorekin hitz egin behar dugu prozesu horretan, asko entzun, eta, ahal den heinean, gaizki egindako gauzak hobetu, zuzendu, eta gizartearentzat lan egin.\nZeintzuk dira hobetu beharreko gauza horiek?\nOraindik agudo da horiek zein izango diren esateko, baina egia da azkeneko urteetan tituluak izan diren gai horiek izan daitezkeela garrantzitsuak. Badira beste alderdietatik ematen diren mezu batzuk, agian beste modu batean erantzun behar ditugunak. UPNri sarri esaten zaio euskararen kontra dagoela. Argi dago hori ez dela egia, baina, agian, beste era batean komunikatu behar dugu ideia hori. Sakoneko prozesu bat da; ikusi behar dugu zer gai dauden mahai gainean, eta zer erantzun eman behar zaien.\n« Ahaldundu, sistemaren eta estigmaren kontra


Neur daiteke odoleko oxigenoa azazkalak margotuta baditugu? - Zientzia Kaiera\nGaixo bat larrialdi zerbitzuetan sartzen denean, oro har, odoleko oxigenoaren kontzentrazioa neurtzen da lehendabizi; horretarako, pulsioximetro bat jartzen da, azazkalarekiko perpendikular. Izan dezakeen eragina desagerrarazteko, atzazalen esmaltea kendu ohi da, eta horrek atzerapentxoa dakar premiazko esku hartze medikoan.\nUPV/EHUko Sendoa Ballesteros eta Irrintzi Fernández ikertzaileen ikertaldeak eginiko azterlan baten arabera, atzazaletako lakak eragiten duen alterazioa pulsioximetroen akats tarte estandarretan (± % 2) dagoela ondorioztatu du. Beraz, atzazalen esmalte batek ekoitzitako pulsioximetro baten irakurketaren alterazioa sotila da, oso txikia eta ez da klinikoki esanguratsua.\n1. irudia: Orain arte uste izan da atzazaletako esmalteak aparatuek igorritako argia xurga dezakeela, eta ondorioz, eragina izan dezakeela odoleko oxigenoaren saturazioaren berri izateko egiten diren neurketetan.\nPulsioximetroak odoleko hemoglobinaren oxigeno saturazioa neurtzen du, era ez inbasiboan; izan ere, hemoglobina oxigenatuak eta desoxigenatuak sistole eta diastole faseetan xurgatutako argi kopurua neurtzen du. Pulsioximetroaren zundak sarri jartzen dira atzamarretako atzazalen gainean, non atzazalen esmalteak neurketa distortsiona baitezake. Hori dela eta, larrialdian eginiko azterlan klinikoan, atzazaletako laka kendu ohi da, oxigenoaren saturazioa baloratu ahal izateko. Prozesu horretarako, likido disolbatzaile egokiak eta zenbait segundo behar dira. Gainera, aldez aurretik beharrezko izan daiteke pertsona kaltetuaren baimena izatea, eta eztabaidak sor daitezke esmaltea kendu nahi ez dutenekin.\nTradizioz, uste izan da atzazaletako esmalteak aparatuek igorritako argia xurga dezakeela, hemoglobina oxigenatua atzematen lagun dezakeela eta eragina izan dezakeela odoleko oxigenoaren saturazioaren berri izateko egiten diren neurketetan. Hori ezinbesteko parametroa da pertsona baten ebaluazio klinikoa egiterakoan. Eragin horrek pulsioximetria baten emaitzetan duen eragina zehazteko, Sendoa Ballesteros eta Irrintzi Fernández UPV/EHUko Erizaintzako irakasleek 400 pertsonaren datuak aztertu zituzten: 12 saio klinikotan parte hartu zuten 1999ko urtarriletik 2014ko otsailera bitartean, Estatu Batuetan, Turkian, Brasilen, Thailandian, Italian eta Alemanian. Saio horiek Osasun Zientzien datu-base garrantzitsuetatik seitan jaso ziren: Medline, Embase, WOS, Scopus, CINAHL eta IBECS. Aztertutako 440 kasuen artean, 50 gaixok bentilazio mekanikoa zuten, eta beste 42k buxadura arazo kronikoak (EPOC); bestalde, bost pertsona osasuntsurekin altueragatiko (3.084 m) hipoxia (oxigeno maila txikia) arineko simulazioa egin zen. Gainerako pertsonak osasuntsuak ziren, eta beren borondatez aritu ziren azterlanean.\n2. irudia: UPV/EHUko ikertalde batek egindako lanaren arabera, ez da denborarik eta indarrik xahutu behar atzazaletatik esmaltea kentzen, larrialdian oximetriaren neurketa baliagarria lortzeko.\nBallesterosek eta Fernándezek gidatutako taldearen berrikuste horretan, ikusi zen alde txikiak daudela emaitzetan, atzazal pintatuak eta pintatu gabeak zituzten pertsonen artean; hots, esmaltearen koloreak eragina izan zuen neurketaren emaitza estatistikoetan, baina alde horiek % 2tik beherakoak izan ziren. Beraz, erabiltzen diren pulsioximetroen akats tarteetan daude, eta ez dute eraginik jarduera klinikoan. Halere, ikusi zen kolore ilunek (beltza, marroia, urdina eta purpura) seinalearen indarra murrizteko joera zutela eta pulsioximetroaren errendimenduan eragiten zutela; nolanahi ere, ez zen ezberdintasun estatistiko esanguratsurik lortu ez kosmetikoaren koloreei ez aplikatutako esmalte geruzei dagokienez.\nSendoa Bastellesterosen ustez, pulsioximetria egin zaien gaixoekin eginiko berrikuste sistematikoan, “atzazalak pintatzeko erabilitako kosmetikoak odoleko oxigeno saturazioaren irakurketan eragin dezake, baina eragin txikin hori ez da klinikoki esanguratsua, bereziki errendimendu handiko led eta sentsore teknologian oinarritutako dispositibo modernoetan erabiltzen direnean. Horrenbestez, ez da denborarik eta indarrik xahutu behar atzazaletatik esmaltea kentzen, larrialdian oximetriaren neurketa baliagarria lortzeko“.\nSendoa Ballesteros-Peña, Irrintzi Fernández-Aedo, Artzai Picón, Sergio Lorrio-Palomino. Influencia del esmalte de uñas en los valores de saturación de oxígeno en pacientes sometidos a pulsioximetría: una revisión sistemática. Emergencias 2015; 27\nUPV/EHUko komunikazio bulegoa: Odoleko oxigenoa neur daiteke atzazalak pintatuta?\nArgitalpen-data: 2015/11/30 · Atala: Dibulgazioa, EHUko ikerketa


2020rako ordenantza fiskalak onartu ditu Udal plenoak - Zumaia - Baleike.eus\n2020rako ordenantza fiskalak onartu ditu Udal plenoak\nBaleike 2019-10-11 11:36\n2020. urterako ordenantza fiskalen gaia aztertu zuten atzo egindako ezohiko plenoan. Udal Gobernuak aurkeztutako proposamena aho batez onartu zuten. Kirol patronaturako langile bat kontratatzeko proposamenean, berriz, eztabaida izan zen.\nDatorren urterako tasak eta zergak izoztea proposatu zuen Udal Gobernuak ostegunean egindako ezohiko plenoan. Horretarako kontutan hartu dute KPIaren igoera oso txikia izango dela. Etxebizitza hutsei eta ezohikoei %50eko errekargua ezarriko zaie aurten ere. Salbuespen bat izango da, ordea: urtean 1.300 kwko elektrizitate kontsumoa frogatzen duten etxebizitzen jabeei errekargo hori kenduko zaie.\nEraikinen fatxaden obren inguruko ordenantzan ere aldaketak egitea aztertu zuten, "ordenantza horretan zehaztutakoak ez zirelako bateragarriak gai honen inguruan Foru arauak zioenarekin". Hala, Zumaiako herriarentzat interes berezikoak diren konponketak edo obrak zein diren zehaztuko dituzte. Horrela, efizientzia energetikoa dakarten obren kasuan %95eko hobaria ezartzea zehaztu zen. Kopuru bereko hobaria ezarriko zaie "ahalik eta egoera onenean egotea" helburu duten lanei, "itxura, babesa, zein kalitateari dagokionez".\nInteres berezikoak jo zituzten, baita ere, baserrietako eta merkataritza txikiko obrak, biak ere, %95eko hobariarekin.\nEAJk positibotzat jo zuen ordenantzen proposamena, eta bere aldeko botoa iragarri zuen. Plenoak onartu zuen ekarpen bat ere egin zuen: trakzio mekanikoko ibilgailuen gaineko zergan, familia ugariek dagokien hobaria 14 zaldietara ez mugatzea. "Izan ere, familia ugariek behar izaten dituzten ibilgailu motek, dituzten ezaugarrengatik, 14 zaldiko muga hori gainditzen dute maiz".\nBai EAJren ekarpena, eta baita ordenantzak bere osotasunean ere aho batez onartu zituen Udalbatzak, 15 botorekin.\nKirol Patronaturako beste langile bat\nEztabaida handiagoa izan zen Plenoko azken gaia aztertzerako orduan, Kirol Patronaturako beste langile bat kontratatzea aztertzen zuen gaian, hain zuzen ere. Kirol teknikaria, Fran Aizpurua, pasa den apirilean jubilatu zen, eta haren lekua estaltzeko pertsona bat kontratatuko zuen orduko Udal Gobernuak. Lan hitzarmen hori agortu da, eta lanpostua lehiaketa publiko bidez beteko du Udalak. Bitartean, lan poltsatik beteko dute lanpostu hori.\nUdal Gobernutik adierazi zutenez, "postu horretarako lanpostuaren eginbeharrak eta ardurak kontutan izanda, batez ere kirol elkarteen, eskola kirolaren eta herrian antolatzen diren proba guztien koordinazioa izanda, lanpostuaren perfila aldatu egingo da, eta kirol titulazioa eskatuko da: lizentziatura edo gradua".\nEAJko udal taldea eskakizun horren aurka agertu zen, Gotzon Enbil zinegotziak esandakoaren arabera, "sortu nahi den kirol teknikariaren lanpostu berria justifikatzeko Kirol Patronatuko gerenteak egindako txostenak jasotzen dituen betebeharrak, hein handi batean, gerentearen postua sortu zenean postu horri zegozkionak zirelako". "Funtzioak, beraz, bikoiztuta egongo lirateke. Gerenteari badagozkio betebehar horiek ez da beharrezkoa profil berdineko beste pertsona bat. Hau da, ez da beharrezkoa A2 mailako beste lanpostu bat erretiroa hartu duen C2 mailako langilea ordezkatzeko", gaineratu zuen.\nArritxu Iribar kiroletako zinegotziak (EH Bildu) hartu zuen hitza. Hasierako lanpostu hura Fran Aizpuruari egokitutako perfila zela azaldu zuen. "Zumaiak duen kirol aniztasuna ikusita, bi kirol zuzendari edo hiru ez lirateke gaizki etorriko. Beharrezkoa ikusten dugu perfil horretarako pertsona izatea, tituluduna".\nEAJko Marikruz Alvarezen ustetan, "ez dira buru gehiago behar, lan egingo duen pertsona, baizik. Agian bi langile beharko dira, baina ez bi kirol zuzendari".\nPSE-EEko bozeramaile Arritxu Marañonek ere hartu zuen hitza. Hasiera batean aldeko botoa emateko asmoa zuela esan zuen, baina entzundakoaren ondoren abstenitu egin zen. "Beste pertsona bat kontratatzea ondo ikusten dut. Ez dakit zer maila izan behar duen, baina [Patronatuko Gerenteak aurkeztutako] txostenean ardurak eta funtzioak bikoizten direla ikusten da. Beraz, zein da gerentearen eta langilearen arteko aldea?".\nProposamena EH Bilduren aldeko botoekin bakarrik onartu zen (8); EAJk kontra egin zuen (6) eta PSE-EE abstenitu egin zen.\nKirol Patronatuko lanpostuen zerrendaren eta plantilla organikoaren aldaketaren harira\nArraun Zumaia EAJ 2019 urr 11 Zumaia\nAtzoko ezohiko osoko bilkuran Kirol Patronatuko langileen zerrendaren aldaketa eztabaidatu eta onartu da eta EAJren udal taldeak aurkako jarrera ad...


Mijoa ibaiaren garbiketan kamioikada bat zabor atera dute herritarrek auzolanean — Mutrikuko Udala\nMijoa ibaiaren garbiketan kamioikada bat zabor atera dute herritarrek auzolanean\nMijoa ibaiaren garbiketan kamioikada bat zabor atera dute herritarrek auzolanean 25 boluntario inguru batu dira zapatuan (hilak 10) Mijoa garbitzeko; Saturrarango hondartzan hasi eta Pikupe auzorainoko tartean aritu dira(barruan argazki gehiago hartzeko moduan). https://www.mutriku.eus/eu/albisteak/mijoa-ibaiaren-garbiketa-eta-ibai-lagun-jaia-mutrikun https://www.mutriku.eus/eu/albisteak/mijoa-ibaiaren-garbiketa-eta-ibai-lagun-jaia-mutrikun/@@download/image/IMG_1809.JPG\n25 boluntario inguru batu dira zapatuan (hilak 10) Mijoa garbitzeko; Saturrarango hondartzan hasi eta Pikupe auzorainoko tartean aritu dira(barruan argazki gehiago hartzeko moduan).\n25 lagunek parte hartu zuten joan den zapatuan gauzatu zen Ibailagun ekimenean. Mijoa errekaren ibilgua garbitu zuten Saturrarango hondartzatik Pikupe auzoraino. Kamioikada bat zabor bildu zuten denen artean. Ondoren, Ibai Lagun jaia egin zen Goiko plazan. Ekimen honen bitartez, "ibai eta errekak zaintzeko eta babesteko ardura denona" dela ohartarazi nahi izan dute antolatzaileek.\nMijoa auzloanean garbitzearekin lortu nahi zena, ondokoa zen: ibaiaren ingurumen-balioa zaindu eta hala mantentzeko sentsibilizazio-lana egin. Herriko hainbat talderen, Udalaren eta Debegesaren artean atera zuten aurrera ekimena, Uraren Euskal Agentziaren (URA) laguntzarekin.\nParte hartu zuten 25 herritarren artean - haur, gazte eta heldu- giro bikaina egon zen,e ta esna bezala, kamioikada bat zabor bildu zuten: botilak, latak, plastikoak, zapatillak, aletak, gurpilak… Boluntarioen artean Burumendi Mendi Taldeko kideak, Udaleko brigada eta adin guztietako herritarrak egon ziren.\n09:30ean egin zuten hitzordua boluntarioek plazan. Antolatzaileen azalpenak entzun ostean, eskularruak eta zabor poltsak banatu eta Mijoa errekarantz abiatu ziren, batzuk oinez eta beste batzuk autobusez.\nEguraldia lagun, Saturrarango hondartzan hasi ziren boluntarioak ibaiertzak garbitzen eta Pikupe auzoraino iritsi ziren. Hainbat boluntario ibaira sartu ziren zaborra atera nahian eta busti-busti eginda amaitu zuten azkenerako.\nOrdu eta erdiz lanean jardun ondoren, bildutako hondakinak kamioian sartu eta Goiko plazara itzuli ziren guztiak. Bertan Ibailagun jaia ospatu zen. Txantxangorri taldeko kideek hondakinekin jolasak egiten zituzten bitartean, Mutriku Zero Zabor taldekoek berrerabilpen tailerrak antolatu zituzten haurrentzat.\nEgunari amaiera borobila emateko, bertako produktuekin prestatutako luntxa eskaini zitzaien ekimenean parte hartu zuten guztiei.\nEguneko argazkiak ikusteko klik egin hemen. Nahi izanez gero, argazkiak jaitsi daitezke.


Iruñeko Jarauta kalean tabernari bat jipoitu dute asteburuan\nAlde Zaharreko Jarauta kaleko Katu taberna ezaguneko jabea da erasoa jaso duena eta erasotzaileak ustez taberna ondoko atarian bizi diren pertsona taldea. Larunbat goizaldean izan ziren gertaerak eta tabernariak ospitalean amaitu zuen zauri larriekin.\nLekukoek salatu dutenez, eraikin horretako pisu okupatu batzuetan bizi diren hainbat pertsona Katu tabernako atea bortxaz ireki –itxita zegoen– eta barruan zegoen jabeari eraso egin zioten. Lehengo lekukoak berehala bertara iritsi zirenean, tabernaria lurrean topatu zuten konorterik gabe, "hilda zegoela uste genuen", dio horietako batek sare sozialetan zabaldu den audio lekukotzan. Tabernaria ospitalera eraman zuten eta bertan artatu zuten. Sareetan dabilen beste bideo batean, erasotzaileak ikusten dira tabernako atea hausten, oihuak entzuten dira eta geroxeago tabernatik ateratzen diren hainbat pertsona Jarauta kaleko 13. pisuan sartzen dira.\nOkupatutako pisu honetan bizi direnekin arazo asko izaten ari direla salatu dute eraikin honen inguruko bizilagunek. Katu-ko tabernariari elkartasuna erakusteko larunbateko 22:30ean auzoko bizilagunek bilkura egin zuten Jarauta kaleko 13.eko atariaren aurrean eta, besteak beste, ustezko erasotzaileak kanporatzeko eskatu zuten. Bilkuran izan ziren tentsio uneak eta horietako batean atariaren zaintza lanetan ziren udaltzainek borraz kolpatu zuten herritar bat, buruan zauri irekia eraginez. Lekukoen arabera, horietako udaltzain batek zera esan zuen: "Errua Asironena da, pisuaren hustutzeko agindurik eman ez duelako". Gaur Diario de Navarrak dioenez, bilkuraren ondoren pisu horretako bizilagunek bertatik alde egin zuten. Astelehen honetan, Cordovillako egunkariak gaia azalera eraman du eta bertako tituluan "okupekin" dagoen tentsioa aipatu du.\nPisu honi dagokionez, auzoan egiten zaizkien salaketen arabera, bertan droga trafikoa egiten da. Hainbat testigantzen arabera, eraikinaren atzealdean diren Santa Ana plazan eta Piparrika auzo-baratzean behin baino gehiatotan agertu dira xiringak. Joan den apirilean, halaber, pisu horretan izandako bortxaketa salaketa bat izan zen, emakumezko batek salatu zuen zerbait eman ziotela edateko eta "txandaka, hainbat gizonek sexu harremanak izatera derrigortu zutela".\nNafarroako prentsa eskuindarra gertakariak baliatzen ari da Joseba Asiron Iruñeko alkateari eraso egiteko, honek hilabeteetan "ezer egin ez duelako". Iruñeko EH Bilduk kaleratutako oharrean esaten denez, pisua hustutzeko salaketa duela hilabeteak dago jarrita epaitegietan eta orain "desalojo eskaera azkartu beharko litzateke". Esaten du, halaber, pisu horretako pertsonek arreta eta zaintza behar dituztela.\nAhotsa.inforen bideo honetan ikus daiteke larunbat gaueko bilkuraren une bat.


Chatroulette Bezalako Guneak Onena Chat Apps\nDugu ziren berehala marrazten vibe free chat eman hasieratik, eta arrazoi ona gune izan zen, eta oraindik ere da, zuzen-zuzen awesome. Dugu ve egin baino gehiago, gure arrazoizko ausazko chat bideo txateatzen, jende guztiak mundu osoan zehar, eta izan da, handia, eta, beraz, gara, dira, zalantzarik gabe, eskertzen zer gunean eman digu. Hala eta guztiz ere, ez dago denbora bat dator besterik ez duzu sentitzen adarkatze eta saiatzen zerbait apur bat desberdinak behin, eta horrek ekarri digu eginkizun bat ikerketa guztiak onena Chatroulette bezalako guneak. Gure misioa aurkitu dugu, bai onak eta txarrak, eta uste me, ez dira asko txarra. Hala ere, hemen duzu, gaur egun, ari gara soilik zerrenda ona. Beste era batera esanda, ez dugu ve dagoeneko egin gogor lan guztia zuretzat.\nHala ere, hona hemen gure cool zerrenda: Hau ausazko chat Datazio Gune zoragarria da, delako aukera zabala du alderatuz guneak beste. Bideo Datazio India du erruleta chat bi testuak bakarrik eta bideo bakarrik, plus bat webcam chat gelak, aukera osoa eta gizarte-sare zehazki diseinatu ahal izateko jende berria ezagutu bezain erraz ahalik. Bisita horiek, ziur. Beste awesome txat gune, Emakumeen ematen du, bai testuak bakarrik eta cam bakarrik erruleta berriketan aukera, batera-k berezko ezaugarri berezia. Berezia extras artean, zerbait izeneko spy modua zein behin betiko duzu nahi bat ematen saiatu baita konektatzeko gaitasuna pertsona oinarritzen izatea antzeko interesak. Hau cool gune bideo txateatzen du hainbat fun aukerak, bere erabiltzaileei. Aukerak, besteak beste, ohiko erruleta estilo, cam chat gelak aukera, eta zerbait deitu dute multi chat horrek dakar live streaming bideo kanal.\nCaazapá bat da erruleta webcam chat gune bat nazioarteko erabiltzaile-base. Horrez gain, bere s propioa jabetza erabiltzaileak erregistratzeko sistema ahalbidetzen duen erabiltzaile bakoitzeko, funtsean, beren bideo kanal txat gela beste pertsona sar daiteke. Gune honetan eskaintzen bai erruleta bat video chat zerbitzua baita oso bat webcam-oinarritutako gizarte-sare bat non erabiltzaile dute beren bide. Funtsezko aldea beren erruleta chat ezaugarri hori da, askoz garbiagoa eduki-jakintsu gehienak baino beste. Dugu, benetan, don t uste Airezko da handi, delako ez t have enough erabiltzaile online, baina ez dugu zerrenda da, hala ere jaso da, beraz, askoz moda, baliteke nahi duzun bisita besterik ez da mesedetan jakin-mina\n← Neska galdera ote du mutil bat. (Maitasuna, Adiskidetasuna, Emakumeak)\nIndian Gizon - Indian Mutil - Indian Mutilak →


Kastoreen atzetik Patagonian\nKastoreen atzetik Patagonian\nhttp://weselny-duet.pl/visre/pieor/57 Eduki guztiak CC-by-sa 4.0 lizentziapean argitaratu dira kontrakoa adierazi ezean.\nAspaldi sartutako espeziea erradikatzea helburu, proiektu bat dago martxan Argentinan\ngo to link 2018/04/26\nbbsr dating site Pasa den mendeko 40ko hamarkadan hasi zen egungo arazo ekologikoa, Argentinako Marinako ministerioak Tierra de Fuegon 20 kastore sartu zitunean. Sartze horren helburua bertako ekonomiari larrugintza sektorearen bitartez bultzada bat ematea zen, artean ez baitzegoen horretarako animalia egokirik. Gaur egun, 100.000 buruko populazioa dagoela estimatzen da.\npourquoi la ville est un lieu de rencontre 1946an Argentinako Marinako ministerioak 20 kastore (Castor canadiensis) sartu zituen (25 bikote beste iturri batzuen arabera) Tierra De Fuegoko islan. Horrela, bertako larrugintza sustatu nahi zuten ekonomia indartzeko. Izan ere, oso bizi baldintza gogorreko lurra da. Kastoreek, berriz, ondo probestu zuten aukera beraien burua zabaltzeko. Espezie berekoen lehiarik gabe eta inongo harraparirik gabe, arrakasta handiarekin ugaldu ziren. Azkar batean kopurua asko handitu, eta beraien ingurua eraldatzen hasi ziren.\nhttp://bestff.net/partners/suncorp-group/feed/ Kastorea animalia ingeniaria da, hau da, bere ingurua izugarri aldatzen du espezieak. Askok dakiten bezala, bailara bateko zuhaitzak bota, urtegi bat egin eta urtegiak eraikitzen dituzte. Bere jatorrizko eremuan, inguruko ekosistemarekin batera lortu dute moldapen hau. Kanadako zuhaitz espezieak, esaterako, horrelako mozketen aurrean askoz erresistenteagoak dira, hazkuntza azkar bati esker ordezkatzen baitituzte botatako arbolak. Hego hemisferioan, ordea, beste espezie batzuk daude, eta ez daude mehatxu horretara moldatuta.\nbilliger Sildenafil Citrate ersatz Ebaketen eraginez, kalte ekologiko larriak eragin dituzte bertako ekosistemetan, basoak mozteaz aparte ur eta sedimentuen zikloa aldatzen dutelako, ornogabe askoren eta horiei lotutakoen kalterako. Alarmak animalia hauek kontinentea ikusten hasi zirenean piztu ziren, Magallaneseko kanala pasatu zuten seinale baitzen.\nhttp://orpheum-nuernberg.de/?bioede=live-charts-bin%C3%A4re-optionen&c7f=a6 Gaur egun, kastoreen erradikaziorako proiektua indarrean da, hasieran aurkari asko izan arren, oso animalia maitatua izateagatik. Momentuz, guztiz erradikatzea helburu handiegia dela diote adituek. Bide horretan, uste dute toki jakin batzuetatik kentzea dela onena erradikazio osoaren gastu ekonomikoak estimatzeko. Urte batean, mila kastore baino gehiago tranpeatu eta hil dituzte aukeratutako zazpi tokietatik sei libratuz. Proiektuarekin aurrera jarraitzeko finantziazioa badago, ikuspegia nahiko optimista da, kendu duten tokietan basoa zein bailara bere horretara bueltatzen ari direla ikusi da-eta.\nhttp://orpheum-nuernberg.de/?bioede=bin%C3%A4re-optionen-broker-realtime-kurse&7cf=5a Bulegoa: 946015331\nmujer busca hombre valdivia chile Mugikorra: 667498730


Irekia Eusko Jaurlaritza - Gobierno Vasco :: Eusko Jaurlaritzak turismoaren jaitsieraren gainean hausnartzera presatu ditu Gipuzkoako erakundeak\nEusko Jaurlaritzak turismoaren jaitsieraren…\nPilar Zorrilla sailburuordearen aburuz, konponbidea ez datza Eustaten datuen egiatasuna eztabaidatzean, arazoaren zergatia aztertzean baizik, eta horretarako, bilera bat eskatu die Aldundiari eta Udalari.\nEuskal turismoak arrakasta handia izan du azken bi urteotan, denbora-tarte labur horretan EAEra etorritako bisitarien kopurua % +17 hazi baita, baina hala eta guztiz ere, Gipuzkoako lurraldean azken hilabeteotan erregistratutako datuak ez dira hain positiboak izan. Duela 20 urtez geroztik hona, Eustat Euskal Estatistika Erakundeak biltzen eta aztertzen ditu datu ofizialak, eta orain arte ez dira zalantzan jarri.\nDonostiako Udalak Eustat Erakundeak emandako estatistiken egiatasuna zalantzan jarri du, eta Eusko Jaurlaritzak zenbait gogoeta egin nahi lituzke horri dagokionez:\n- Eustat Erakundeak argitaraturiko datuak eztabaidaezinak eta publikoak dira eta edonoren eskueran daude. 20 urteko esperientzian oinarrituta daude, baita turismo-sektorearen barruan aintzat harturiko metodologia batean ere, eraginkortasun frogatukoa. Datu horien egiatasuna ukatzeak zera esan nahi du, hotelen eta nekazaritza-turismoen sektoreari leporatzea ematen dituzten datuen manipulazioa.\n- Eustaten webgunean eskura daitezkeen azken datuen interpretazioari jarraiki, zera ondoriozta daiteke Gipuzkoako lurraldeari gagozkiola:\n1. 2011n Gipuzkoako hoteletara iritsitako turisten kopurua % 0,8 hazi da (zehazki, atzerritarren kopurua % 7 igo da, eta bisitari nazionalena, berriz, % -2,4 jaitsi da).\n2. Donostiak turisten % -0,9 galdu du 2011n guztira, eta bisitari nazionalek bereziki egin dute atzera (% -6,4).\n3. Datuak hilabetez hilabete aztertuz gero, Donostiak abuztuaz geroztik gero eta turista gehiago galdu dituela ikus dezakegu (segidako bost hilabete), eta Gipuzkoaren kasuan, berriz, urriaz geroztik (segidako hiru hilabete).\n4. Soilik turismo nazionala aztertuz gero, Gipuzkoaren beherakada abuztuan hasi zen, eta harrez geroztik, Espainiako 21.000 turista galdu ditu (% -8,8 aurreko urtearekin alderatuz). Eta Donostiak uztailetik darama turista nazionalak galtzen (jada aurreko urtean baino 17.000 turista gutxiago izan ditu, hots, % -10,8).\n5. Nekazaritza-turismoei dagokienez, turisten kopuruak gora egin du, baina efektu txikia du horrek zifra orokorretan, landa-ostatuak Euskadira iristen diren turisten guztizko kopuruaren % 5 baino ez baitira.\n- Hori dela-eta, Eusko Jaurlaritzaren ustez, egoerari buruzko hausnarketa zorrotza egin behar da ezinbestean, eta horregatik, arazoa aztertzeko bilerak egiteko eskatu die Gipuzkoako erakundeei. Gipuzkoako erakundeen hitzetan, Londres hotela eta Maria Cristina hotela partzialki itxi direlako jaitsi da turisten kopurua. Jaurlaritzak, ostera, ikuspegi globalagoan oinarrituz beste faktore batzuk ere balioetsi behar direla deritzo.\n- Gipuzkoak izandako jaitsiera eta lurralde horretako ziklo politikoak izandako aldaketa aldi berean gertatu ziren, eta Jaurlaritza sozialista iritsi zenean, kontrakoa gertatu zen, 2009ko uztailetik aurrera Euskadi osoko joera aldatu baitzen (etenik gabeko hazkundea jazo zen segidako 28 hilabetetan). Nolanahi ere, informazio guztia aztertuko dugu, ondorio irmo bat edukitze aldera.\n- Soilik aplikatzen den politika sektorialaren araberakoa ez den sektorea dugu turismoa; izan ere, pertzepzioen arabera mugitzen da batez ere.\nJaurlaritzak sektore estrategikotzat hartzen du turismoa, eta sustapen-politiken eta lehiakortasuna hobetzeko politiken bitartez sustatzen jarraituko du, betiere lurralde guztietan erakunde-lankidetza lortzeko jomuga izanik.\nJaurlaritzak konfiantza du baterako azterketak jazoera horri buruzko azalpenak ekarriko dituela, eta azterketa zorrotz baten ondorioz, beharrezko politikak aplikatu ahal izango direla.\nVitoria-Gasteiz, 2012ko urtarrilaren 24a


Sorø - Wikipedia, entziklopedia askea.\nOle Jørgen Rawerten marrazkia (1820) Irudi gehiago\nRingsted Municipality (en) , Holbæk Municipality (en) , Kalundborg Municipality (en) , Slagelse eta Naestved Municipality (en)\nSorø Danimarkako Seelandia eskualdeko hiriburua da, hiri handiena Roskilde bada ere.\n1140. urtean Sorøko Apaizetxe zistertarra eta 1161. urtean Sorø herria bera fundatu zituen Absalon apezpikuak, eta bertako elizan izan zen lurperatua. 1536. urteko erlijio erreformaren ondoren abade-etxea protestante bihurtu eta ondoan nobleentzako ikastetxea sortu zuten. 1625. urtean Kristian IV.a erregeak ikastetxea zaldunentzako akademia bihurtu zuen eta ondoren unibertsitate, baina 1665. urtean itxi egin zuten. 1747. urtean eraikin zaharren su hartu zuten eta Ludvig Holbergen diruarekin eta Lauritz de Thurahen diseinuarekin eraikin berria egin eta berriz ere akademia martxan jarri zen 1750. urtean.\n2007. urteko banaketa administratibo berriarekin Danimarkako bost eskualdetako baten hiriburu izendatua izan zen.\nHauek dira Sorø udalerriko herri nagusiak:\nSorø: 7.764 biztanle\nDianalund: 3.924 biztanle\nFrederiksberg: 3.397 biztanle\nStenlille: 2.026 biztanle\nSorøko akademia (danieraz Sorø Akademi): 1625. urtean sorturiko akademia, Ludvig Holbergek XVIII mendean berreraikia.\nApaizetxea (danieraz Sorø Klosterkirke): Absalon apezpikuak 1161 eta 1201 artean eraikia. Bertan dago Absalon beraren hilobia, eta bertan egon zen Margaret I erreginaren hilobia ere, Roskildeko katedralera eramana izan zen arte.\n(Danieraz) Udalerriaren web orria[Betiko hautsitako esteka]\nMultimedia: Sorø Kommune\nOrriaren azken aldaketa: 27 martxoa 2021, 23:08.


Gaueroko ogia | Revista\nInsomnioa : Gaueroko ogia\nelikagaiez eginiko inkestek frogatzen dutenez, goizero esnatzean ez gara behar bezain ongi elikatzen\nNola irakatsi haurrei atseden hartzen\nEstresa, ardurak, egoera angustiatsuen pilaketa edo alkohol, kafeina, botika edo bestelako estimulagarri gehiegi hartzea izan daitezke insomnioaren eragile, edo baita eguneroko bizitzako ohituretan desordena bizi izatea ere. Baina pertsona asko ohitu egin da loak hartzeko zailtasunen ondoriozko arazoekin bizi izatera eta bere izaerarekin edo bizimoduarekin loturiko elementutzat hartzen ditu. Baina konformismo hori, osasungarri ez izateaz gain, ez da zentzuzkoa: neurri asko har dezakegu arazoa konpontzeko. Ikus ditzagun horietako batzuk, atal honetan ohi denez, ikuspegi psikologikotik begiratuta.\nJasaten duen pertsonaren bizitzan eragin negatiboa izaten du azkenean insomnioak, gaua iristeko beldur izaten baita, atsedenarekiko hitzordu indarberritzaile eta atsegina izan behar lukeena, benetako oinaze bihurtzen baita. Lorik egin ezin duenak ezin izaten du burutik kendu lo egiteko premia, obsesioa, eta erlojuari begira, egunsentirako falta diren orduak kontatzen ditu behin eta berriz, eta azkenean, beti bezala konturatzen da eguna argitzera doanean etortzen zaiola logura. Loaren gorabeheren artean, insomnioa izango da seguruenik arruntena.\nZenbat orduz lo egin behar da?\nPertsona bakoitzaren eta bere egoera eta adinaren baitan izaten da hori. Ohetik jaikitzean atseden sentsazioa edukitzea izaten da behar adina lo egin denaren adierazlerik onena, loak indarberritu egiten baitu organismoa. Egun osoan zehar aktibo sentitzeko behar dugun beste denbora lo egin behar da. Denbora aldatu egiten da pertsona batetik bestera, baina pertsona heldu gehienek egunean zazpi eta bederatzi ordu artean lo egin behar izaten dutela kalkulatzen da. Loak funtsezko funtzio berritzaileak ekartzen dizkie gure buru-gorputzei. Horregatik, insomnioa jasaten dutenek etengabeko neke sentsazioa izaten dute eta horrekin batera suminkortasuna, lanean edo eskolan etekin txikiagoa eta, orokorrean, bizitzarako gogo apala, gauez atsedenik ez hartzearen ondorioz. Lo apur bat eginda aski dela pentsa dezakegu (horrekin harro agertzen denik ere bada), baina ez da hala. Loaren gorabeherak kroniko bihurtzen badira konpondu beharreko osasun fisikoko eta psikologikoko arazo izaten dira. Berrogeita hamarreko hamarkadan New Yorkeko irrati esatari baten ahal zuen denbora guztian iratzarri eta irratian lanean jarraitzea erabaki zuen. Lau gau lorik egin gabe eman ondoren, zailtasunak zituen alfabetoa gogoratzeko eta haluzinazioak hasi zitzaizkion. Bere buru-kontzentrazioak aldaketak izan zituen eta, gainera, lankideak eta bere osasuna zaintzen ari ziren mediku eta erizainak bere aurka ari zirela pentsatzen hasi zen. Saiakera hartako azken programaren aurretik izu-atakea izan zuen esatariak. Medikuak bizirik lurperatu behar zuela sinisturik, garrasika eta aurrean jartzen zitzaizkion guztiei erasoka hasi zen.\nZer gertatzen da lorik egin ezean?\nBehar adina lo egiten ez denean, gure buruaren barruan zerbait “ukituta” geratzen da eta funtzionatzen jarraitu arren, gero eta gehiago kostako zaigu loak hartzea eta ondorioak ere garrantzitsuagoak izango dira. Espainiako estatuan, biztanleriaren bosten batek loarekin arazoak izan ditu edo izaten ditu eta horren ondorio dira produktibitate txikia, ezagutzako arazoak, istripuak areagotzea, suminkortasuna, gaixotasunak izateko arrisku handiagoa eta, orokorrean, bizitza kalitatea okertzea.\nBizimodu eta bizitza-erritmo berriek, gero eta lehiakortasun handiagoek, laneko joan-etorriek eta ordutegi aldaketek ez dute askorik laguntzen loaldi erregular eta sakona izateko. Gure ezaugarri biologikoek, milako urteko bilakaeraren ondorio izanik, egunean zortzi eta hamar ordu arteko loa behar izateko programatu gaituzte. Baina aldaketa sozialak gure biologiarena baino azkarrago gertatzen dira eta, azkenean, gure organismoa ez da eskatzen dizkiogun guztiak egiteko prestaturik izaten. Oheratu aurreko ekintzak, hala nola hortzak garbitzea, pijama janztea edo sexu harremanak edukitzea, burmuina lasaitzera eta logura sentsazio atsegina sentitzera prestatzeko mezuak dira. Baina lorik egin ezina izaten dutenen artean, errutinazko ekintza horiek besterik ulertarazten diote burmuinari: iritsi dela berriro ere gaua, lo egin nahi eta ezina eta horren dakartzan kezka eta egonezina.\nArdiak kontatzea aski ez bada…\nMedikuaren aginduz produktu farmakologikoak hartzea da aukera bat; baina horrek funtzionatzen ez badu, izaera psikologikoko hainbat praktika egin ditzake lorik egin ez duenak, inolako kontraindikaziorik gabe. Hona hemen horietako bat:\nEtzan zaitez ohean, ahoz gora, esku-barruak izara gainean gora begira direla. Oin-puntak apur bat elkarrengandik alboetara aldenduta eta oheko arropari eusteko indarrik egin gabe; estalkiek nasai izan behar dute.\nFinkatu begirada puntu jakin batean, horma eta sabaia elkartzen diren tokian gutxi gorabehera. Begiak zabalik, ixteko gogoa dakarkizunean, utzi ixten.\nHartu arnasa sakon eta lasai, sabeletik, lo dagoen pertsona imitatuz. Gero, arnasak har dezala bere erritmo normala.\nErrepasatu zure gorputza hainbat aldiz, burutik hasi eta oinetara, giharrak askatuz eta aktibo egon daitezen onartu gabe.\nUtzi gorputzak ohearekin kontaktu sakona har dezan. Batzuetan, gorputza etzanda egon arren zutitzeko prest bageunde bezala izaten ditugu giharrak.\nOhar zaitez zure eskuineko besoaz. Eraman arreta osoa beso horretara. Eta erreparatu nolako pisua duen (egiaz, pisu handia du), eta esan zeure buruari, behin eta berriz “besoa astun dut, nire besoa oso astun sentitzen dut”.\nEgin gauza bera ezkerreko besoarekin eta gero beso biekin batera eta gero eskuineko zangoarekin eta ezkerrekoarekin eta biekin batera, besoekin eta zangoekin batera eta, azkenik, sentitu zure gorputz guztiaren astuntasuna, oso-oso astuna dela.\nIrudimena erabiliz, joan zaitez toki atsegin batera eta saiatu paisaia horretako xehetasun txikiena ere harrapatzen. Begiratu pasaia hori patxadaz.\nEz bilatu loa. Utziozu bakarrik etortzen eta ez badator, zaude ziur zure gorputzak atseden on bat hartu duela erlaxazioan eman dituzun 10 edo 15 minutuetan zehar.\nGaueko loa erakartzeko neurri lagungarriak\nLogura zarenean baino ez joan ohera.\nDenboraldi baten ondoren loak hartzen ez bazaitu, onena jaikitzea eta zerbait egiten hastea izaten da, buruak ohea lo-arazoekin lotu ez dezan. Logura sentitzean ohera itzuliko gara eta, beharrezko bada, lasaitzeko ariketak egingo ditugu berriro.\nOhera beti ordu berean joan.\nEgunero ariketa fisikoa egin, baina ez oheratu aurretik.\nMurriztu tabakoa, alkohola eta bestelako drogak. Eta ez hartu horrelakorik eguneko azken orduetan.\nArin afaldu eta gutxienez oheratu baino bi ordu aurretik.\nJai egunetan astegunetako ordu kopuru bertsua lo egin.\nEzordutan ez lorik egin, erritmo biologikoak aldatu egiten baitira.\nProbatu erremedio naturalak, belar bedeinkatua adibidez, baina eskatu aholkua mediku edo botikariari.\nOheratu aurretik infusio lasaigarriak edo basokada bat esne bero hartzea lagungarri izan daiteke.\nOhea lo egiteko edo sexu harremanetarako eta antzeko ekintza atseginetarako bakarrik erabili; horrela, buruak horrekin erlazionatuko du eta ez arazoekin.\nLo egiteko arazoak bere horretan jarraitu eta luzaro irauten badu, mediku edo psikologoarenera joatea komeni da. Insomnioak arazo larriak eragin ditzake organismoan eta gure bizitza sozial eta afektiboan.\nBotikak hartzera beste erremediorik ez dagoenean bakarrik jo behar da eta medikuaren ardurapean beti. Horiek kontsumitzea ez dadila ohitura bihurtu.


Umea izan berritan teila azpitik ezin atera - Ahotsak.eus\nUmea izan berritan teila azpitik ezin atera\nUmea izan berritan teila azpitik ezin atera
Hiru urte zituela Goizuetara joan ziren bizitzera. Goizuetako Aitasemegi auzoan dagoen Atataborda baserrian pasatu zuten urtebete eta han jaio zen seniderik gazteena. Lau senide ziren, hirugarrena bera. Ume jaioberria hartu eta zapi batekin teila buru gainean lotuta zuela joaten zen bere ama arropak garbitzera. Umearen ama ezin zen etxetik atera elizara joan aurretik eta ezin zen teila azpitik atera.
\nHizlaria(k): Cestau Zabaleta, Joakina\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GOI-017-002 kodeko bideoa nahi duzula aipatzea: ahotsak@ahotsak.eus\nHiru urte zituela Goizuetara joan ziren bizitzera. Goizuetako Aitasemegi auzoan dagoen Atataborda baserrian pasatu zuten urtebete eta han jaio zen seniderik gazteena. Lau senide ziren, hirugarrena bera. Ume jaioberria hartu eta zapi batekin teila buru gainean lotuta zuela joaten zen bere ama arropak garbitzera. Umearen ama ezin zen etxetik atera elizara joan aurretik eta ezin zen teila azpitik atera.\nData: 2010(e)ko urtarrilaren 15a\nGaia(k): Ohiturak eta bizimodua » Osasuna » Jaiotzak , Familia eta harremanak » Lagunartea eta familia » Etxeko giroa\n-Etorri giñan Atatabordara. Atatabordan jaio zen Felixiana.\n-Atataborda non da?\n-Goardi borda erabiltzen dun hori, Atataborda.\n-Leitzan ez da?\n-Ez, hemen Goizuetan eta Leitza, Atatabordara etorri. Hor jaio zen Felixiana.\n-Zenbat senide ziñaten?\n-Ta zu zenbagarrena ziñan?\n-Ni hirugarrena. Ta ama zena etortzen zen, Felixiana txikia zula, teilla burun hartuta. Teilla burun hartu, pañuelokin lotu ta arropa garbitzera akolara.\n-Zer dela eta teilla burun?\n-Eliza sartu baiño leheno ez baitzun libre izaten, lehengo legea baitzen. Gurasok eliza sartu baiño leheno, haurran gurasoa etxetik atera ezin. Teillan azpitik atera ezin. Ta teillakin aritzen zen babarruna biltzen nere ama zena, teilla burun zula, bai.\nEgilea(k): Koldo Leunda Beloki\nEskola publikoan hasi baino lehen irakurtzen jakin\nAita, zizelkatzaile eta arotz bikaina\nLagun asko etxean\nFamilia handiak Usetxin


Arum cylindraceum\nLandaretxo hau 'Kaltebera' bezala sailkaturik dago EAEko Espezie Mehatxatuen Zerrenda Gorrian. Euskal Herrian, espezie honen populazio bakarra ezagutzen da Oltzako kareharri lapiazean (Aizkorrin) eta honen ale ugalkorren kopurua ere txikia da (300-500 artean).\nfemme blanche cherche homme pour mariage Dibisioa\nsites de rencontre non payant belgique Klasea\nfree binary options trading software download\_'a=0 Estatusa\nLandare belarkara hau tuberkulu handi batetik garatzen da. Tuberkulu hau 1-3,5 x 2,2-4,5 cm-koa da, diskoidala eta bertatik garatzen dira ere 10 cm-rainoko sustraiak. Zurtoinak (profiloak) 3-7 x 1-2 cm-koak dira, paperkarak, akuminatuak eta batzuetan lila kolorekoak. Maiz, gainaldetik zimeldu ohi da.\nHostoek 16-28,9 x 0,1-1,7 cm-ko pezioloidea dute, glaukoak dira eta batzuetan purpura kolorekoak. Oinarri aldean hegaltxo bat dute, 0,4-1,1 cm-koa, hialinoa, batzuetan lila kolorekoa.\nLamina, 4-15 x 3-11,4 cm-koa da, triangeluarra, akuminatua eta batzuetan mukroiduna. Glaukoa da eta nerbio paraleloak ditu peziolotik aurrera.\nAurikulak 2,5-6 x 2,5-3 cm-koak dira, borobilduak.\nLandare honen infloreszentziak, pedunkulu batzuetatik aurrera sortzen dira. Pedunkuluak 15,5-27,5 x 0,1-0,6 cm-koak dira, pezioloen luzerakoak edo handiagoak. Espata (infloreszentzia inguratzen duen braktea zabala), 7,6-12,5 x 1,4-4,2 cm-koa da, zilindrikoa, akuminatua, antesian itxia, martzeszentea eta berde argia. Espata honen hodia 2-3,5 x 1,1-2 cm-koa da, zertxobait oblongoa, batzuetan tonalitate purpurekin.\nEspadizea (buruxka modukoetan antolatzen den infloreszentzia) 4,2-7,2 cm-koa da, espataren tamainaren erdikoa. Honen apendizea 1-3,3 x 0,1-0,4 cm-koa da, purpura kolorekoa, usainik gabea eta zilindrikoa. Mazoa ez dago oso desberdintzatua. Lore ar esterilek (estaminodioak), 1-4 mm-ko neurria dute, malguak dira eta horixkak. Hauen oinarria konikoa da, leuna edo guruintsua eta 4-9 hileratan kokatzen dira eraztun moduko bat eratuz, 0,2-0,4 x 0,3-0,5 cm-koa berau. Lore ar antzu eta emankorrak 0,1-0,5 cm-ko tarte batek bereizten ditu.\nAldiz, lore eme antzuek (pistilodioek) 1-5 mm-ko neurria dute, malguak dira, horixkak, oinarri puztua dute eta leunak edo guruintsuak izan daitezke. Hauek 1-8 hileratan kokatzen dira 0,3-0,5 x 0,3-0,4 cm-ko eraztuna sortuz eta lore eme emankorrengandik gertu kokatuta daude. Eme emankorrek 1,5-3,5 x 1-3 mm-ko pistiloa dute, globo itxurakoa. Nektarioak 0,5-1 mm-koak dira, gaztaina kolorekoak eta 5-10 hileretan kokatzen dira, 7-18 x 0,6-1,3 cm-ko eraztuna eratuz.\nFruituak infruteszentzia handietan kokatzen dira, 2,5-7 x 1,5-2,7 cm-koak. Baia motako fruituak garatzen dituzte, 3-11 x 3,2-7,8 mm-koak, laranjak edo gorrixkak, mateak. Baia bakoitzak 1-5 hazi ematen ditu, hauen neurria 3,5-5,5 x 3-4 mm-koa delarik. Haziak oboideak dira, dortsobentralki zertxobait konprimatuak egoten dira eta gorrixkak edo arreak dira. Estrofioloa 1-3 x 0,5-2 mm-koa da.\nA. maculatumen maza ondo desberdintzaturik dago, hostoek forma lau-triangeluarra dute, espataren hodi oso garatua eta tubekulu diskoidal errizomatosoa du.\nEuropako ipar-ekialdetik Turkiaraino aurki daiteke. Bere iparraldeko muga Dinamarkan du. Iberiar penintsulan, erdialdeko eta mendebaldeko mendietan aurki daiteke, Kantabriar mendikatean, Sistema Iberikoan eta Sierra Nevadan. Euskal Herrian, soilik Oltzako kareharri lapiazean aurkitu da (Aizkorrin) (Aizpuru et al., 2004).\nLurzoru mota desberdinetan haz daiteke, baina hezetasun handia behar du. Bereziki lizardi, pagadi, harizti eta sahastietan hazten da, 850-2000 metroko altueran.\nUdaberri hasieran loratzen da eta uda bukaeran heltzen dira fruituak.\nGarai batean Iberiar Penintsulan zein Europan Arum cylindraceum hedatuagoa egon zen arren, azken urteotan Arum maculatumen hedatzeak kalte handiak eragin dizkio, bereziki Europako hegoaldean (Fridlender, 1999).\nLandare hau 'Kaltebera' bezala sailkaturik dago EAEko Espezie Mehatxatuen Zerrenda Gorrian. Euskal Herrian, espezie honen populazio bakarra ezagutzen da eta honen ale ugalkorren kopurua ere txikia da (300-500 artean). Hala ere, populazio hori Aizkorri-Aratz BGL eta Parke Naturalaren barruan dago, eta beraz, nolabait ere babesturik.\nhere Egilea: Maialen Sistiaga | http://fbmedical.fr/aftepaes/6704 Sorrera: 2012/06/07 | http://www.goodlight.it/?bioreresd=bot-binary-options&53a=79 Azken eguneraketa: 2014/09/08 | Bisita-kopurua: 1037 | Argazki nagusia: Ondřej Zicha\nrencontre jeune fille 17 ans Bulegoa: 946015331


Bloga - Amorrortu osteopatia\nKoronabirus, Osasuna, Askatasuna\nosasunaBy Amorrortu osteopatia 20 apirila, 2020 Leave a comment\nPandemia izendatu duten COVID 19ak buelta eman dio gure munduari egun batetik bestera. Bat- batean gure ziurtasunak eta segurtasuna desagerrarazi ditu. Samina, beldurra eta ziurtasun eza ekarri dizkigu. Hizki hauetan ez dago erantzunik. Osasungintzako profesionala izan arren, osasunarekin kezkatuta, arazo larri honen aurrean egin dezakedan ekarpenaren txikitasunaz jakitun naiz. Baina gogoeta egin nahi nuke gertatzen…\nFISIOTERAPIA ETA OSTEOPATIAREN ARTEKO EZBERDINTASUNAK\nfisioterapia, osteopatiaBy Amorrortu osteopatia 10 martxoa, 2020 Leave a comment\nAsko dira, nire osteopatia eta fisioterapia kontsultara datozen pazienteen artean, zalantza berdina agertzen dutenak. Ez dakite zein den bi lanbideen arteko ezberdintasuna. Alegia, ez dakite noiz artatu behar dituen fisioterapeuta batek edo zeintzuk diren osteopata batek lantzen dituen patologiak. Horregatik garrantzitsua da bi diziplinen arteko ezberdintasunak ezagutzea ezezik, artatzen gaituen profesionalak beharrezkoak diren jakintza eta…\nosteopatiaBy Amorrortu osteopatia 17 otsaila, 2020 Leave a comment\nBadira 25 urte fisioterapian ari naizela. Pixka bat gutxiago osteopatian. Urte hauetan guztietan erakunde (Osakidetza, Arabako Ongizatea, Insalud, Hezkuntza saila…) zein kontsulta pribatuetan lan egin dut. Esperientzia anitzeko urteak: porrotak, pozak, erronkak, iruzurren bat… Pertsona ororen bizitzan bezala. Urte oso baliagarriak zer nahi dugun ikasteko (eta garrantzitsua ere , zer ez dugun nahi). Nork bere…


Oscar Rodriguez eta Mikel Bizkarra, onenekin | MuriasTaldea\nOscar Rodriguez eta Mikel Bizkarra, onenekin\nOscar Rodríguez Euskadi-Murias taldearen txirrindularirik onena izan da Espainiako Itzuliaren seigarren etapan, 198 kilometro Mora de Rubielos herritik Ares del Maestrat gainera.\nAzken igoeran, 7,9 km %5era, igotzaile nafarra eta Mikel Bizkarra gizonik garrantzitsuenen oso gertu izan dira helmugan, eta segundo batzuk besterik ez dituzte galdu. Sailkapen nagusian, Óscar Rodríguezek 17. postua du\nZazpigarren saioa Ondatik aterako da Mas de la Costa mendatera heltzeko, 183,2 kilometro beterik. Bigarren zatian, bost mendate izango dituzte txirrindulariek eta azkenk 4 kilometro batez besteko %12,3 pendiza du.\nFrantziako Tour Poitou Charentes itzulian, Juan Antonio López-Cozar protagonista izan da eguneko ihesaldia harrapatuta goizeko hirugarren etapan; izan ere, helmugatik 2ra harrapatu du tropelak andaluziarra eta 100 km egin ditu lasterketan buruan. Podiumean, Lehiakortasunaren sariari heldu dio.


Poeta madarikatuak - Wikipedia, entziklopedia askea.\nPoeta madarikatuak (frantsesez "Les Poètes maudits") Paul Verlaine olerkari frantsesaren saiakera liburu baten izenburua da. Liburuaren lehenengo bertsioa 1884an agertu zen eta 1888 bigarrena.\nVerlaineren liburuaren lehenengo edizioa (1884).\nBertan kalifikatibo horrekin sei poeta aipatzen ziren: Tristan Corbière, Arthur Rimbaud, Stéphane Mallarmé, Marceline Desbordes-Valmore, Auguste Villiers de L'Isle-Adam eta "Pauvre Lelian" Paul Verlaine beraren anagrama. Verlaineren iritziz poeta hauek modu batez edo bestez madarikazio bat jaso zuten eta, horren ondorioz, pertsona arruntengandik bereizi egin ziren. Egoera horren aurrean idazleok hermetismoaren bidea hartu omen zuten. Gizarte mailan gaizki ikusita zeuden eta, orokorrean, oso bizitza autosuntsitzaileak bizi izan zituzten, askotan drogekin eta eskandalu sexualekin lotuta. Madarikatuen kontzeptua Alfred de Vignyren Stello liburuan agertu zen, 1832an. Bertan esaten zuen poetak, poetak izateagatik, lurraren botereek madarikatuak bihurtzen zituztela.\nDefinizioak arrakasta izan zuen eta, ondoren, beste idazleengana zabaldu egin da. Hitz honekin bizitzan arrakasta ezagutzen ez duten idazle baztertuak ezagutzen dira. Normalean idazle hauek bizitza bohemio eta tragikoa ezagutzen dute. Kategoria horretan, besteak beste, idazle hauek aipatu izan dira:


Herritarren berbak (VI): “Usansoloko albiste batekin egin nuen topo eta esan nuen: Geuria geurea da!” | Geuria\nGeuriak 5 urte bete ditu aurten. Horren harira, Hego Uribeko herritarren berbak bildu ditugu: Ainhoa Etxabe, Antton Irusta eta Laura Martin.\nAinhoa Etxabe, Antton Irusta eta Laura Martin\nIzena: Ainhoa Etxabe Chamorro\n1. Izenordain bihurkari orok adierazten didana, alegia, gertutasuna eta kidetasuna. Geuria, zeuria, neuria, denona, herriarena.\n2. Tokian tokikoa, garaian garaikoa eta euskaraz dela.\n3. Erabat. Kasu, Albert Rivera herrira etorri zenekoa. Herritarrek izan zuten jarrera eredugarriaren isla objektiboa helarazi zenuten Geurian. Gizartean errotuta dauden “bertoko” beste komunikabide batzuek ez zioten gertakariari trataera bera eman.\n4. Herrigintzan hainbat aktore egon ohi da. Euskara hutsez agertzeko erabakia hartzen duen proiektu orok badu bere baitan sistema errotik aldatzeko premia eta funtsa. Duela 5 urte, hein handi batean erdaraz bizi den eskualdean euskaraz informatzeko erabakia hartu zuen Geuriak eta erabaki hori da izaera eraldatzailea ematen diona Geuriari berari. Hortaz, funtsean, Geuriak geure inguruan euskara prestigiatzen laguntzen du, alegia, dagokion lekuan jartzen.\n5. Euskaraz informatzea ez da helmuga izan behar. Gizarte ekimen indartsua ardatz liteke Geuriaren inguruan.\n6. Beste gauza batzuen artean, 3. galderan erantzun dudanagatik.\nIzena: Antton Irusta\nAdina: 56 urte\n1. Gainbegirada egin eta pentsatu nuen: kontxo, kontxo, itxura ederra zeukak! Ireki eta gozo-gozo irakurtzen jardun nuen. Redios! Hego Uribeko albisteak zekartzan, batzuk laburrak eta beste batzuk luzeagoak. Jarraian Usansoloko albiste batekin egin nuen topo eta orduan esan nuen: Geuria Geurea da. Gertuko dut Geuria eta egia esan Usansolori buruzko albiste eta berriak txukun-txukun idatzita daude. Horixe baietz!\n2. Aldizkariak dituen atalek oreka handia dute. Eta batez ere, ARGAZKI ederrez eta ikusgarriz hornituta daude. Jendea ekarrarazten duzue, batez ere testu laburrak eta argazki ikusgarriekin txukuntzen duzuelako aldizkaria. Aisia, Agenda, Hitz bitan…\n3. Aldizkaria arrakastatsua izango bada, ahalik eta hur eta gertuen izan behar du, derrigorrean. Euskara aberatsa darabilzue, eta ulertzeko modukoa; ez da erraza izaten, ez. Gertukoa duzue zeharo eta horrek bizipoza dakar, zalantzarik gabe.\n4. Geuria aldizkaria irakurtzen dudanean, Hego Uriben ikusten dut neure burua eta ondoko herriek dituzten kezkak eta nahiak jasotzen ditut. Hego Uribe osatzeko komunitatea ezinbestekoa da aldizkaria eta komunikazioa errazten du. Gainera, aldizkariak herrigintza suspertzen du eta komunikazioa sendotu.\n5. Paperezko edizioa maite dut eta esku artean izateak nolabaiteko interesgunea sortzen du. Orriz orri idazten hasten naiz, poliki-poliki eta iritzi artikuluak gustuko ditut. Ni neu gaur egun duzuen aldizkari formatuarekin identifikatzen naiz. Badakit atal bakoitza non dagoen eta irakurterraza eta praktikoa da\n6. Lanean zuengatiko kanpaina egiten dut eta beste eskualdeko lagunek esaten didate haien tokian ez dutela halako aldizkaririk. Ez hori bakarrik, nire batxiko ikasleekin irakurketa ordua dugunean, zuen aldizkariko iritzi artikuluak irakurtzen ditugu. Hego Uribe eskualdean euskaraz bizi nahi duen nonori gomendatuko nioke zuen aldizkaria. Euskara ederrean egina, bizia eta irakurterraza.\nIzena: Laura Martin\nLanbidea: Begiralea eta auxiliaria\n1. Nire AEKko euskara taldea, bertan hasi nintzelako Geuria jasotzen.\n2. Tokiko berriak euskaraz irakurtzeko.\n3. Noski! Tokian tokiko berriak gustuko ditut: zer gertatzen den nire herrian edo non ospatuko den hurrengo jaia…\n4. Niretzat oso garrantzitsua izan da euskarazko hiztegia edukitzeko… Edozein berriri buruz hitz egiten du eta horrek asko lagundu dit.\n5. Agian txikiagoa izatea paperezko egunkaria, poltsan hobeto eramateko!\n6. Euskaraz delako, gure herrietan zer gertatzen den jakiteko oso erabilgarria delako eta noizean behin pertsona ezagunak agertzen direlako.\nUr-puzgarriak jarriko dituzte uztailaren 11n Elexaldeko igerilekuetan, Galdakaon


Premie -Funtsezko alderdiak eta ekintza-proposamenak\nPREMIE Kudeaketa Ereduak funtsezkoak diren alderdiei erantzuna emateko ekintza-proposamen multzo bat planteatzen du. Proposamen horiek biltzen dituen dokumentazioak egitura bera du eta, horrela, erraztu egiten dira irakurmena eta ulermena:\nIzenburu moduan, funtsezkoa den alderdia, hausnarketa-ekintza prozesua irekitzen duena. Nortzuk dira gure bezeroak? Zergatik erosten digute? Nola indartzen ditugu komunikazioa eta partaidetza? Zein izango da antolakuntzaren estrategia?\nEkintza-proposamenak: antolakuntzan garatzeko proposatu diren ekintzen laburpena, (ZER) galderarekin lotuta.\nAurretiazko alderdiak: ekintzen garapenari ekin aurreko hausnarketa piztuko duten galderen formulazioa, antolakuntza kokatzeko balio dutenak. Gaur egun nola lantzen dugu prozesu hori? Egiten dugu, baina ez era sistematiko baten? Hobe dezakegu?\nHausnarketa - Ekintza: ekintza-proposamenak nola landu deskribatzean datza. Hau da, ZER proposatzeaz gain, NOLA guztiak planteatzen dira.\nEta berrikuntza?: berrikuntza kontuan hartuko duen hausnarketa inkorporatzera animatzen da, hots, zeintzuk dira gure egiteko ohiko eran inkorpora genitzakeen gauza berriak.\nSistematika: ekintza-proposamen guztiak antolakuntzaren kudeaketara inkorporatzea gomendatzen da. Hau da, ekintza-proposamenak ez dira PREMIEren ezarpenean lantzen diren eta gero baztertu egiten diren (edo, areago, erabat ahaztu egiten diren) ekintza isolatuak; eskaintzen dena bestelakoa da, antolakuntzaren kudeaketan integratzen joatea eta, horrela, era sistematikoan burutzea lortzea. Horretarako pertsona arduraduna izendatuko da, aldizkotasuna ezarriko da, etab.\nPremieren Ezarpen Plana (1.843 KB)


Udako praktikak nanoGUNEn egiteko aukera . diariovasco.com\nUdako praktikak nanoGUNEn egiteko aukera\nUnibertsitateko ikasleek puntako ikerketa zentro bateko jarduera bertatik bertara parada izango dute programa horren bidez\nDonostiako nanoGUNE Ikerketa Zentro Kooperatiboak udako praktiken programan parte hartzeko urteroko deialdia zabaldu berri du, eta horrela aukera eskainiko die unibertsitateko ikasleei, puntako ikerketa zentro bateko jarduera bertatik bertara ezagutzeko. Hain zuzen, udan, hilabete eta erdiko edo bi hilabeteko praktikaldia egiteko aukera emango die Fisikako, Kimikako, Biologiako, Ingenieritzako eta Matematikako 3. eta 4. mailako unibertsitateko ikasleei.\nPrograman, unibertsitateko ikasleak nanoGUNEko ikertzaileekin batera aritzen dira benetako ikerketa proiektuetan, hala nola nanomagnetismoaren, automihiztaduraren, nanobiomekanikaren, nanogailuen, nanomaterialen, nanoirudiaren edo nanoingeniaritzaren arloetan.\nZentro donostiarreko iturriek jakinarazi dutenez, 13 proiektutan aritzeko aukera izango dute aurten. NanoGUNEren webgunean (http://www.nanogune.eu/eus/udako-praktikaldiak) aurki dezakete ikasleek proiektu horiei buruzko informazio xehea, praktikaldiaren iraupena, ordainsaria, ordutegiak eta langaiak, besteak beste.\nInteresdunek otsailaren 5a baino lehen bidali beharko dute mezu elektroniko bat webgunean agertzen den helbidera, euren espediente akademikoaren agiriarekin eta curriculum vitaearekin. Hautatzen diren ikasleei otsailaren 17an edo 24an egingo zaie elkarrizketa.\nDonostiako nanoGUNE Ikerketa Zentro Kooperatiboa nanozientziaren eta nanoteknologiaren alorrean bikaintasuneko ikerketa egiteko xedearekin jaio zen, Euskal Herriaren hazkuntza ekonomikoa eta lehiakortasuna areagotzeko.\nudako, praktikak, nanogunen, egiteko, aukera\nNanofikziozko komiki bat, zientzia eta artea uztartzeko\nJateko eta edateko berritzaileak\nIgaro nahi dituzu 15 egun Argentinan? Anima zaitez


Patarroyo zientzialari kolonbiarrak malariaren aurkako beste txerto bat iragarri du 2011rako | Consumer\nPatarroyo zientzialari kolonbiarrak malariaren aurkako beste txerto bat iragarri du 2011rako\nZiurtatzen du eraginkorra izan daitekeela osorik edo, gutxienez, kasuen %95etan.\nManuel Elkin Patarroyo zientzialari kolonbiarrak jakinarazi du 2011n malariaren aurkako beste txerto bat prest egongo dela. Datu sendoak dituela ziurtatzen du, osorik edo gutxienez kasuen %95etan eraginkorra izan daitekeela ziurtatzeko. Patarroyok ere adierazi du, bere prestaketa osatzen denean, formula dohaintzan emanen dela.\nTxertoa lan metodo baten bidez egin da, bakterioa zeluletara sartzea ahalbidetzen duten prozesuen azterketa diferentzialean oinarrituta. Patarroyok dio metodologia “logiko eta arrazionala” dela, eta ez duela bakterio jakin baten azterketa orokorra egiten, baizik eta zelulekin bat ez egiteko blokeo-sistema bat bilatzen. Gaur egun, teknika hori C hepatitisaren, tuberkulosiaren edo giza papilomaren birusaren aurkako txertoak egiteko erabili den substratua da.\nPatarroyok malariaren aurkako lehen txerto sintetikoa garatu zuen, eta esan zuen txertoa oso aurreratuta egon arren, oraindik ez dela aurkeztu, azken egiaztapenek antidoto “perfektua” dela frogatzea espero baitute. Zientzialariak azaltzen du azterketaren azken zatia eta gizakiengan duen eraginkortasuna egiaztatzea baino ez dela falta. Azpimarratu du prozesu hori oso azkarra izango dela, monodosi-txerto bat delako, eta horrek etorkizunean hirugarren munduko herrialdeetan administrazio azkar eta erraza izateko aukera emango lukeela.\nZientzialariak ere Espainiaren laguntza eskertu zuen bere ikerketan. Espainia eta Kolonbia bezalako herrialdeen laguntza altruistari esker, “Anopheles gambiae” eltxoak transmititutako gaixotasunaren “behin betiko formula” lortuko dela esan zuen. Patarroyok Espainiako Zientzia eta Berrikuntza Ministerioari eskatu zion I+Gko aurrekontuetan murrizketarik ez egiteko, zeren eta, ziurtatu zuenez, “Espainia garapen zientifiko eta teknologiko ikusgarrian dago”.\nmalaria-eu nueva vacuna-eu Patarroyo-eu txerto zientifiko


Hainbat ahultasun daude Delta Electronics etxearen Automation CNCSoft ScreenEditor sisteman | BCSC - Zibersegurtasun Euskal Zentroa\nHainbat ahultasun daude Delta Electronics etxearen Automation CNCSoft ScreenEditor sisteman\nArgitalpen data: 2020/08/05\nIndustrial Automation CNCSoft ScreenEditor, 1.01.23 bertsioa eta aurrekoak.\nIndustrial Automation CNCSoft ScreenEditor sisteman hainbat ahultasun atzeman dira. Horien bidez, erasotzaile batek informazioa irakurri edo aldatu lezake, kode arbitrarioa exekutatu edo sistema ustekabean itxi.\nCNCSoft ScreenEditor 1.01.26 bertsiora eguneratzea.\nPilan oinarritutako bufferrak gainezka egitearen motako ahultasunen ondorioz, erasotzaile batek informazioa irakurri edo aldatu lezake, kode arbitrarioa exekutatu edo sistema ustekabean itxi, bereziki diseinatutako proiektu-artxiboak prozesatuz. Ahultasun horretarako, CVE-2020-16199 identifikatzailea esleitu da.\nMugetatik kanpoko hainbat irakurketa-ahultasunen ondorioz, erasotzaile batek informazioa irakurri edota aplikazioa blokeatu lezake, bereziki diseinatutako proiektu-artxiboen prozesamenduaren bidez. Ahultasun horretarako, CVE-2020-16201 identifikatzailea esleitu da.\nHasi gabeko puntero bat bereziki diseinatutako artxiboen prozesatzearen bidez ustiatu daiteke. Horren ondorioz, erasotzaile batek informazioa irakurri edo aldatu lezake, kode arbitrarioa exekutatu, edo sistema ustekabean ixtea eragin. Ahultasun horretarako, CVE-2020-16203 identifikatzailea esleitu da.


Elika Arrantza | Akuikulturan kudeaketa sanitariorako gidaliburua 12/02/20 - Elika Arrantza\nIraunkortasun adierazleak ur gaineko haztegietarako Mediterraneoko itsas akuikulturan 12/02/15\nAkuikulturan kudeaketa sanitariorako gidaliburua 12/02/20\nBidaltze data 20 otsaila, 2012\nItsas Haztegiei buruzko Aholku Batzorde Nazionalak (JACUMAR) Akuikulturan kudeaketa sanitariorako gidaliburua argitaratu berri du. Gidaliburu horretan, lege-esparrua aztertzen da, sektore horretako gaixotasun garrantzitsuenak azpimarratzen dira, diagnostikoa egiteko metodoak zehazten dira eta osasun-arloko zaintza-programak egiteko aholkuak ematen dira.\nGidaliburu hori Elikagaien Ikerketa eta Teknologia Institutuak (IRTA) gidatutako proiektu baten emaitza da. Ikerketa horretan hainbat ikertzailek hartu dute parte; besteak beste, Zaragozako Unibertsitatekoek, Bartzelonako Unibertsitate Autonomokoek eta Nekazaritza, Elikagai eta Ingurumen Ministerioko (MARM) Arrain eta Moluskuen Gaixotasunei buruzko Erreferentziazko Laborategietakoek. Horiez gain, Andaluzia, Galizia, Kanariak eta Murtzia autonomia-erkidegoek ere hartu dute parte.\nAzterlanean parte hartu duten adituek identifikatu egin dituzte gure lurraldean sartuz gero akuikulturan (kontinentala zein itsasokoa) izugarrizko eragina izango luketen patogenoak. Halaber, adostu egin dituzte diagnostikatzeko metodoak zein zaintza epidemiologikorako prozedurak, patogeno horiek hobeto atzemateko eta kontrolatzeko.\nAzterlanak agerian utzi du son Aphanomyces invadens, karparen udako Viremia , Koi herpesbirusa eta Nekrosi hematopoietiko infekziosoa direla Espainiako arrain-ustiapenean arrisku handiena eragiten duten agente biologikoak. Moluskuei dagokienez, berriz, arazo gehien sortzen dituzten agenteak Haplosporidium nelsoni, Nocardia crassostreae, Iridobirusa eta Herpesbirusa dira.\nGidaliburu hau ezinbesteko tresna da, batetik, Europar Batasunak animalientzat zein akuikultura-produktuentzat ezarritako baldintza zoosanitarioak betetzeko eta, bestetik, gure ustiategiak kaltetu litzaketen gaixotasunen presentzia ekiditeko. Horrela, Espainiako arrain-sektorearen produktibitatea eta kalitatea hobetuko lirateke.\nEra berean, gidaliburuak aukera emango die erakunde nazionalei zein autonomikoei gaur egungo lege-esparruan uraren osasun-programak abiarazteko beharrezkoak diren tresnak eta irizpide teknikoak izateko.


Aloñako Igoerak 10 urte, indartsu - Debagoiena - Goiena.eus\nAloñako Igoerak 10 urte, indartsu\nXabi Urzelai 2014-04-30 12:32\nHamargarrenean dena eman, eta agur esan. Hori zen, hasiera batean, Aloñako Igoera antolatzen duen lagun koadrilaren asmoa. Eta asmo horrekin hasi ziren lanean, Oñatiko mendi lasterketako azken edizioan "galanta" egiteko asmoaz. Astelehenean, baina, Harmailatik saioan Argider Isastik onartu zuen ezetz, egongo direla edizio gehiago: "Lagun berriak sartu dira lan-taldera, eta segituan berotu gintuzten jarraitzera. Ikusteko dagoena da, bertsoekin gertatzen den moduan, lasterketak bere horretan jarraituko duen, beste doinu batekin egingo duen aurrera, ala bertso berri bat hasiko dugun ostera, erabat ezberdina".\nAsteburu potentea egubakoitzean hasiko dute, gauez egingo duten kilometro bertikalaz –Euskal Herriko Txapelketa izango da proba, eta Koparako baliagarria ere bai. Hala, horrek puntako atletak erakarri ditu probara, esaterako, Agusti Roc –Kilometro Bertikalean Munduko eta Europako txapelketak irabazitakoa–, Iñigo Lariz –Espainiako txapeldun iaz– eta Ionut Zinca –modalitate eta distantzia desberdinetan palmares ikusgarria duena: "Egubakoitzean Arantzazun giro polita izango da. Lehenago trikitiaz lagunduta pintxopotea izango da hango tabernetan, eta 21:30ean hasiko da lasterketa. Lehenago, Arantzazuko parketxeko sarrera doan izango da –arratsaldean–, eta ibilbide gidatuak ere egingo dituzte.\nHala, korrikalariek 2,7 kilometrotan 720 metroko desnibela gainditu beharko dute: "Inguruak ezagutzen ez dituenarendako, Arantzazuko amildegi azpian hasiko dugu proba [Bellotzako zubian] eta Arantzazutik igaro ostean Buetraitzeko tontorrean amaituko da proba. Pentsatzen dugu Arantzazun jende asko batuko dela".\nZapatu goiza, txikiendako\nZapatu goiza, berriz, etxeko txikiendako izango da: "Korrikalarien senitartekoei keinu bat egin gura izan diegu, eurak dira-eta gure zaletasun hau sufritzen dutenak. Horregatik hainbat gauza antolatu ditugu eurendako, esaterako, zapatu goizean gaztetxoendako lasterketa txikiak egingo ditugu plazan, eta puzgarriak ere egongo dira. Jende asko etorriko da furgoneta eta autokarabanatan –egubakoitzean Arantzazun egingo dute lo, eta zapatuan unibertsitate ondoko parkingean".\nZapatu arratsalderako (16:00), berriz, Txapeldunen Desafioa antolatu dute [informazioa behean], eta 19:00etan, berriz, mahai-inguru interesgarria egingo dute institutuko aretoan. Hizlari izango dira Iker Karrera, Oihana Kortazar, Walter Becerra, Ionut Zinca, Agusti Roc eta Jon Odriozola, eta Iñaki de Mujika gidari.\nArratsaldean, Txapeldunen Desafioa\nZalantza barik asteburuan egongo den hitzordu bitxiena zapatukoa izango da, txapeldunen desafioa izenaz bataiatu dutena: "Lagunen artean sarri ibili izan gara eztabaidan, ea zein izango litzatekeen Aloñara igotzeko modurik azkarrena, handik jaistekoa... Eta horren bueltan, desafio hau antolatzea okurritu zitzaigun", adierazi digu Isastik.\nHorretarako, gurean ezagunak diren puntako hainbat kirolari eta kirolari ohi gonbidatu dituzte –erretratuetan ez daude denak– eta bikoteak osatuta Aloñara joan-etorria egin beharko dute: Batzuk errepideko bizikletan joango dira Gomiztegiraino, eta han mendiko bizikletak hartuko dituzte gora jarraitzeko. Beste batzuk, ostera, korrika egingo dute behetik gorako bidea. Eta goian, taldekideek erreleboa hartu eta beheranzko bidea hartuko dute. Batzuk enduroko bizikletan jaitsiko dira, parapentean salto egingo duenik ere bada... "Plazan guztiak aurkeztuko ditugu, eta orduan esango diogu bakoitzari zer egin behar duen. Uste dut Belar leku polita izan daitekeela proba ikusteko".\nAntolatzaileek eskerrak eman nahi dizkie desafiora animatu direnei: "Euretako askok astebururo izaten dituztelako hitzorduak, eta gurera musutruke etorriko direlako". Eta baita asteburuan bertan lanean ibiliko diren guztiei: "Ehun boluntario inguru izango ditugu".\nDomekan, lasterketa 'klasikoa'\nEta domeka izango da ohiko mendi lasterketaren eguna, nahiz eta ibilbide berria izango duen –Kluben arteko Euskal Herriko Txapelketa izango da. 9:00etan hasita –irteera eta helmuga plazan–, 22,6 kilometroko ibilbidea egin beharko dute parte-hartzaileek, 2.020 metroko desnibel positiboarekin. Aloñara iritsita, tontor gehiago egin beharko dituzte: Buetraitz, Akaitz, Arriurdin eta Artzanburu, mendilerroaren ipar aurpegian dagoen meatzarien bide zaharretik jaisteko gero: "Ibilbidea gogorragoa da, baina baita askoz ere ederragoa ere. Beldur ginen apur bat luzatuta herri mailako atletek atzera egingo ote zuten, baina ez, 50 oñatiar inguruk eman dute izena, inoiz baino gehiagok, eta horrek asko poztu gaitu". Eta hor ere, puntako parte-hartzea egongo da.\nAstelehenean grabatutako Harmailatik saioa, hemen.\n16:00-19:00 Arantzazuko parketxea dohainik.\n19:00-21:00 Pintxopotea trikitilariekin Arantzazuko tabernetan.\n21:30 Gauez lasterketa bertikala.\n10:00-13:00 Puzgarriak Foruen enparantzan.\n11:30-12:30 Aloñako Igoera Txiki (2-14 urtekoendako).\n16:00 Txapeldunen desafioa.\n19:00 Iñaki de Mujikak gidatuta, kirolari ezagunekin berbaldia, Institutuan: Iker Karrera, Agusti Roc, Oihana Kortazar, Walter Becerra, Ionut Zinca, Jon Odriozola.\n09:00 Aloñako X. Igoera.


Illy - Wikipedia, entziklopedia askea.\n(«Illy (Ardenak)» orritik birbideratua)\nCanton of Sedan-Nord (en)\n49° 44′ 09″ N, 4° 57′ 41″ E / 49.7358°N,4.9614°E / 49.7358; 4.9614Koordenatuak: 49° 44′ 09″ N, 4° 57′ 41″ E / 49.7358°N,4.9614°E / 49.7358; 4.9614\nLa Chapelle, Fleigneux, Floing, Givonne, Sedan eta Bouillon\n207 (%50.7) 204 (%50)\nIlly Frantziako udalerri bat da, Ardenak departamenduan dagoena, Ekialde Handia eskualdean. 2013an 403 biztanle zituen.\n2007an Illy udalerrian erroldatutako biztanleak 407 ziren. Familiak 163 ziren, horien artean 36 pertsona bakarrekoak ziren (20 bakarrik bizi ziren gizonak eta 16 bakarrik bizi ziren emakumeak), 48 seme-alabarik gabeko familiak ziren, 63 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 170 etxebizitza zeuden, 160 familiaren etxebizitza nagusia ziren, 2 bigarren erresidentzia ziren eta 8 hutsik zeuden. 158 etxeak ziren eta 10 apartamentuak ziren. 160 etxebizitza nagusietatik 131 bere jabearen bizilekua ziren, 22 alokairuan okupaturik zeuden eta 7 doan lagata zeuden; 4 etxek bi gela zituzten, 11 etxek hiru zituzten, 43 etxek lau zituzten eta 102 etxek bost zituzten. 120 etxek euren parking plaza propioa zuten azpian. 63 etxetan ibilgailu bat zegoen eta 77 etxetan bat baino gehiago zituzten.\nIlly udalerriko biztanleria-piramidea 2009an .\n2007an lan egiteko adina zuten pertsonak 279 ziren, horien artean 201 aktiboak ziren eta 78 inaktiboak ziren. 201 pertsona aktiboetatik 181 lanean zeuden (105 gizon eta 76 emakume) eta 20 langabezian zeuden (12 gizon eta 8 emakume). 78 pertsona inaktiboetatik 22 erretiraturik zeuden, 27 ikasten zeuden eta 29 "bestelako inaktibo" gisa sailkaturik zeuden.\n2009an Illy udalerrian 163 unitate fiskal zeuden, 404 pertsonek osaturik. Pertsona bakoitzeko diru-sarrera fiskalaren mediana urteko 17.586 euro zen.\n2007an zeuden 11 komertzioetatik, 3 bestelako produktu industrialen fabrikazioko enpresak ziren, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen eta 1 ostalaritza eta jatetxe enpresa zen.\n2000. urtean Illy udalerrian 4 nekazaritza-ustiategi zeuden.\nMultimedia: Illy (Ardennes)\nOrriaren azken aldaketa: 21 otsaila 2021, 14:18.